بووکی سەربازێک - قەڵەم\nما 1069 مهمان و بدون عضو آنلاین داریم\nتاریخ ایجاد در چهارشنبه, 03 تیر 1394 18:31\nئەمن زۆر رقم هەستا. ئەمجا درێژەی بە قسەکانی دا و گوتی: " دوایین قسەی من ئەوەیە، تۆ نابێ بچی بۆ قوتابخانەی ناوەندی. ئەزانم تۆ هەمیشە لە پۆلەکەتدا یەکەم بووی و لە تاقیکردنەوەکانت دەرچووی. لەگەڵ ئەوەشدا، ئەتۆ کچی تا کۆتایی تەمەنت لەگەڵ ئەم خانەوادە نامێنیتەوە، رۆژێک پیاوێک ئەدۆزیتەوە و لەگەڵیدا زەماوەند دەکەی و دەڕۆی. بۆیە بەفیڕۆدانی پارەیە تۆ بچی بخوێنی.\nهەورە سپییەکان لەم سەر بۆ ئەوسەری ئاسمان دەتلانەوە. باڵداران بەسەربانانەوە دەفڕین. دوانیوەڕۆیەکی رووناک بوو، وەرزی وشکی و بێبارانی بوو. قەتاری رۆژ لە ـ ئاباوە ـ گەیشتبوە بازار و راوەستابوو. ژنان بە زەمبیل و تەشتەوە لە کەپری میوەکانیان دەردەپەڕین و بەرەو ئەو شوێنەی بارەمیوەیان لێ دائەگرت رایان دەکرد.\nلەوێ دەگەڕام. لەناکاو ناوی خۆمم هاتە گوێ. ئۆبی کوڕە هاوڕێکەم بوو، بەرەولام دەهات.\n"چەند باش بوو لێرە تووشت بووم!" ئەو وتی.\nدەموچاوی گەشابۆوە، رۆژنامەیەکی بەدەستەوە بوو. گوتی: "مژدەیەکی خۆشم هەیە بۆت." رۆژنامەکەی کردەوە، زوو چاوم کەوت بە ئاکامی تاقیکرنەوەکان! ژمارەی ١٣ ناوی من بوو. خۆشی هەمو گیانمی داگر..\nبەپەلە رامکرد بۆ ماڵەوە رۆژنامەکە بە دایک و باوکم پیشان بدەم. باوکم لە بازار گەڕابۆوە، ئەو لەوێ دووکانێکی چکۆلەی هەبوو. ئێستا لە ماڵەوە لە گەرماو خەریکی خۆ شتن بوو. دایکیشم لە چێشتخانەکە بە سازکردنی نانی شەوەوە خەریک بووو. لە داڵانەکە راوەستام تا باوکم هاتە دەر..\nوتم: "بابە مژدەیەکی خۆشم پێیە بۆت." وتی: "چییە رۆڵە بلیتی بەختت بردۆتەوە؟" و چوو بەلای رادیۆ ترانسیستۆرەکەوە، بیکاتەوە. وتم بابە دەرچووم بۆ مەدرەسەی ناوەندی ـ هۆلی روساری ـ و رۆژنامەکەم پیشان دا. ئەو لە بارەی تاقیکردنەوەکانەوە هیچی نەگوت، ناردمی بۆلای دایکم خواردنی بۆ بێنێ.\nدوای گەڕانەوە لە چێشتخانە لێم پرسی خۆشحاڵ نییە بەوەی لە تاقیکردنەوەکان دەرچووم. وتی: سەیرکە رۆڵە، من ماندوو برسیم، ئەوشتەی کە پێویستمە\nئەوەیە کەسێک وەک مێشێکی مڵۆزم لەبەر گوێما ویزەویز بکا؟ لە ناڕەحەتیما لەماڵ چوومە دەر، لەسەر چیمەنتۆی پیادەڕێکە بە ناهومێدی دانیشتم. دوای تاوێک براکەم ئیکەننا، کە دووساڵ لە من بچووکتر بوو، هات بەدواما و گوتی: سفرە دانراوە. پێم وت، نامەوێ هیچ بخۆم. ئەویش گەڕایەوە ژوور.\nئەمجار دایکم هاتەدەر بزانێ لەبەرچی لە دەرەوە دانیشتووم، زۆری هەوڵدا بچمە ماڵەوە و نانەکەم بخۆم. ئەو بەڵێنیشی دا شەو لەگەڵ باوکما قسان بکا.\nلەدوای نانخواردن بەیارمەتی دایکم دەفرەکانمان بردە چێشتخانەکە. باوکم براکەمی نارد بۆسیگار کڕین. ئێستا ئەو دەیتوانی بەتەنیا لەگەڵما قسە بکا و گوتی: "لەبیرم نایە داوام لێ کردبێتی بچی دانیشی بۆ تاقیکردنەوە، ئەی بۆچی ئەنجامی تاقیکردنەوەکم پێ رائەگەیەنی؟ من نامەوێ تۆ بچی بۆ قوتابخانەی ناوەندی، مەگەر تۆ داهاتێکی باشت هەیە؟"\nئەمن زۆر رقم هەستا. ئەمجا درێژەی بە قسەکانی دا و گوتی: " دوایین قسەی من ئەوەیە، تۆ نابێ بچی بۆ قوتابخانەی ناوەندی. ئەزانم تۆ هەمیشە لە پۆلەکەتدا یەکەم بووی و لە تاقیکردنەوەکانت دەرچووی. لەگەڵ ئەوەشدا، ئەتۆ کچی تا کۆتایی تەمەنت لەگەڵ ئەم خانەوادە نامێنیتەوە، رۆژێک پیاوێک ئەدۆزیتەوە و لەگەڵیدا زەماوەند دەکەی و دەڕۆی. بۆیە بەفیڕۆدانی پارەیە تۆ بچی بخوێنی. ئێمە دەبێ ئەو پارەیە کۆ بکەینەوە بۆ ئەوەی براکەت بنێرین بۆ کالێج."\nبە بیری باوکم هێنایەوە کە ئیکەننا هێشتا لە پۆلی چوارەم دایە، دووساڵی تەواوی ماوە بۆ ئەوەی تاقیکاری چوونە ژوورەوەی ناوەندی بدا. تازە گومانیشم هەیە ئەو بتوانێ لەم تاقیکردنەوە دەرچێ. لەم قسانەدا باوکم وتی: " هیچ قسە و باسکردنێک بڕیارم پێ ناگۆڕێ. راستییەکەش ئەوەیە ئەتۆ ژنی و جێگای تۆ لە ماڵە مێردەکەتدایە."\nپرسیارم لێکرد ئەی من ئێستا دەبێ چی بکەم؟ وەڵامی دایەوە، من دەبێ لە بازاڕ یاریدەی دایکم بدەم و کارەکەی فێر بم. بە تووڕەیی وتم، من لە بازاڕ شت نافرۆشم. بەدەم گریانەوە ڕامکردە ژوورەکەی خۆم.\nئەو شەوە دایکم کە هەمیشە لە کاتی تەنگانەدا لایەنی منی دەگرت، دوای قسەکردن لەگەڵ باوکم، هاتە ژوورەکەم. دایکم وتی ئەو هیچ دەسەڵاتێکی نیە، بە باسکردنی ئەمەیش کە پیاوێک لێی نزیک بۆتەوە، بۆ ئەوەی مارەم بکا، دۆخەکەی لێ خراپتر کردم. بە دایکمم گوت: من ئۆبیم خۆش دەوێ. بەڵام ئەو هەوڵی دا رازیم بکا پیاوێک بدۆزمەوە کە بتوانێ بەخێوم بکا. چونکە ئۆبی هێشتا زۆر منداڵە.\nرۆژی دوایی دەترسام لەوەی کاتێک بێتە پێش ئەم هەواڵە ناخۆشەی بە ئۆبی بدەم.\nکەچی ئەو کاتە هەر هاتە پێش. لە خیابانەکەی پشت حەوشەی کلیسا دەگەڕاین، لەژێر سێبەری دارخورماکان دانیشتین، لەوێ هەواڵەکەم بۆ گێڕایەوە. چاوەکانی ئۆبی خەمیان لێ نیشت. ئۆبی تەمەنی شانزە ساڵ بوو ساڵێک لە من گەورەتر. لە پۆلی دووهەمی کالێجی ستیللا ماریس دەیخوێند.\n"کەوایە باوکت بەراستی دەیهەوێ ببیتە کچێکی دەستفرۆش؟ " بە تووڕەییەوە ئەم پرسیارەی کرد.\nبەڵێ ئەو وای دەوێ. کەوابێ تۆ چۆن دەتوانی بەردەوام بی لە خۆشەویستی کچێکی بازاڕی ـ، کە من دەمەوێ ببم ـ زیاتر لە کچێکی خوێندەوار لە ئاست و هاوتای خۆتا؟\nوتی: "خۆت گەوج مەکە، ئەمە بۆ من گرینگ نییە." پێمگوت:\n"ئێستا دەتوانی وا بڵێی، بەڵام بێستە بزانە ئەو کاتەی باسی کچەهاوڕێکانتان دەکەن، هاوەڵەکانت بەتۆ پێناکەنن."\nئەوشەوە لە دایکم پاڕامەوە یارمەتیم بدا. هەموو ئەو شتەیش کە من دەمویست، دە پۆند بوو کەدەبوو وەک پێشەکی بە مەدرەسەکەی بدەم. دایکم وتی ئەو پارەیەی نییە، ئەگەر هەشیبوایە ئامادە نەبوو بمداتێ چونکە هیچ رێگایەک نابینێ باوکم مەجبوور بکا مانگانەکانی دواییم بدا.\nپێنج رۆژ دواتر لە حاڵێکدا لە بازاڕ خەریکی پرتەقاڵ فرۆشتن بووم، ئۆبی و ئۆدیکای هاوڕێی هاتنە لام. ئەوان بردیانمە شوێنێکی ئارام، لەوێ راوەستاین و قسەمان کرد. ئۆدیکا کاغەزێکی لە گیرفان دەرهێنا کە تێیدا نووسرابوو پارەی پێشەکی مەدرەسەکەم دراوە. بەخۆشحاڵییەوە پرسیم باوکم پارەکەی داوە. وتیان نا، ئەوە پارەی گیرفانی ئۆبییە کە لە وەرزی پێشووەوە کۆی کردۆتەوە. نابێ کەسیش بزانێ کێ ئەو پارەیەی داوە.\nدێمانە و چاوپێکەوتنیش رۆژی دووشەممەی داهاتووە، چاکترە لەوێ بی. هەر کە بۆ جارێکیش هەڵبژێردرایت، مافی ئەوەت دەبێ بگوێزیتەوە بۆ میوانخانەکەی. باوکیشت ناچار دەکرێ رێگا بدا لەوێ بمێنیتەوە، یان ڕووبەڕووی ئابڕووچوون و شەرمەزاری بێتەوە. خەڵکی دەبێ لەو بیرکردنەوە دڵسارد بکرێنەوە کە هێشتا لایان وایە ناردنی کچان بۆ زانستگە بەفیڕۆدانی پارە و کاتە و خوێندن هەر بە تەنیا بۆ پیاوانە. کاتێکیش خوێندنت دەستپێکرد دەتوانی یارمەتی خوێندن وەرگری، ئیتر دایک و باوکت بە دانی مانگانەی زانستگەش ناچار نابن.\nهەموو شتێک باش چوو بەڕێوە. هەرکە باوکم و دایکم ملیان دا بە چوونم ، مانگی جانیوێری چوومە خوێندن. بەڵام شەڕی ناوخۆ دەستیپێکرد. لە ماوەی چەند حەوتوودا هەموو خوێندنگەکان داخران. دایک و باوکم ناردمیانەوە بۆ گوندەکەمان. گوندەکەمان نەوەد مایڵ لە شار دوور بوو. ئۆبی و خوشک و براکانیشی هەر گەڕانەوە بۆ گوند. دوور لە چاوی باوکم و دایکم من و ئۆبی بۆ یەکەمجار ئەو هەلەمان بۆ هەڵکەوت رۆژانی یەکشەممە یەکتر ببینین. ریگایەکی دوور بەو دۆڵەدا دەچووینە خوار. ئۆبی دەیگوت کە چەند منی خۆشدەوێ، منیش هەر بەو شێوە. دوانیوەڕۆیەکیان تا دوور بە نێو ئەو جەنگەڵەدا رۆیشتین، کەوتین بەسەر دارێکی رووخاودا. لەسەر ئەو دارە دانیشتین و سەیری باڵندانمان دەکرد. دوو دارگوێزی هیندی لەدوورمانەوە دەبینران. هەستاین بچین گوێزە کەوتووەکان هەڵگرینەوە. ئۆبی دوو گوێزی شکاند و شیرەکەیمان خواردەوە. ئۆبی لەناکاو مات و بێدەنگ بوو. من لێم پرسی چی بووە وا بێدەنگ و مات بووی. ئەو وەڵامی نەدایەوە.\nبە شڵەژاوی لێم پرسی: "بیر لە چوونە سەربازی ناکەیتەوە؟" "بیر لە تۆ تەنیا شتێکە کە منی دواخستووە. بەڵام ئێستە ئەزانم تۆ ئەمە تێدەگەی، ئەمەوێ بچم بۆ سەربازی، رەنگە وەک قارەمانێک بگەڕێمەوە."\nفرمێسکی گەرم بەسەر گۆناکانما رژانە خوار. بەڵام ئۆبی پتەو و قایم بوو. چەند رۆژێک دوای ئەمە، براکەی بە پەیامێکەوە هاتە ماڵمان: "وەک پیاوێکی پێگەیشتوو بە خۆشەویستییەکی پێگەیشتووەوە دەگەڕێمەوە."\nیەکساڵی تەواو من ئۆبیم نەدی. شەڕ نزیک بە دووساڵ بەردەوام بوو. لەو ماوەیەدا باوک و دایکم لە گوند لەگەڵمان بوون. باری ژیانمان کەوتە دەستکورتی و نەبوونی. باوکم لە داماوی و بێ پووڵیدادەیهەویست بە کەسێکی ترم بەشوو بدا. ئەو بە هیوای دەستکەوتنی پارەی مارەییم بوو. بۆ چەند مانگان شەڕ و دەمەقاڵەمان بوو، چونکە من نەمدەویست شوو بکەم، لەبەر ئەوەی چاوەڕێی ئۆبی بووم. هێشتاش داواکار و خوازبێنیکەرم زۆر دەبوون و گوشاری باوکیشم هەر زیادی دەکرد.\nسەرئەنجام ناچار بووم شوو بکەم بە بازرگانێکی نێو دێکەمان. هەستی خۆشەویستیم بۆ مێردەکەم نەبوو. ئەو دووئەوەندەی من تەمەنی هەبوو، بەڵام پارەیەکی زۆری بۆ مارەیی بە باوکم پێشنیار کردبوو. من بەم شووکردنە تراژیدیایە شیوەنم دەکرد و قژەکانی خۆم دەڕنی، ئەمکارەش تەنیا مێردەکەم و ماڵە بابمی تووڕە دەکرد.\nبۆ دوو مانگان لە دۆزەخدا دەژیام. هەموو ئێوارەیەک لە ماڵە مێردەکەم هەڵدەهاتم. تەنیا بۆ ئەوەی باوکم بەدواما بێت. بەڵام ئەو دەترسا مارەییەکەم بگەڕێنێتەوە. لەو کاتەدا حەزم دەکرد خۆم بکوژم، بەڵام بوێری ئەمکارەم نەبوو. نەشمدەوێرا مێردەکەم دەرمانخوارد بکەم و رزگارم بێت. خۆم نەدەدا بەدەستەوە چونکە خۆم راگرتبوو بۆ ئۆبی. هەمیشە پێمدەگوت ئەگەر لەبەر شەڕ نەبوایە قەت شووم پێنەدەکرد. کێشەی شووکردنەکەم ببوە بابەتی باسێکی گشتی. لەم گێرە و کێشانەدا لاناکاو باوکم مرد. دایکێشم هەڕەشەی مردنی لەسەر بوو ئەگەر لەگەڵ مێردەکەم دانەمەزرامایە، چونکە ئێستا ئەو دایکمی بەخێو دەکرد. هیوا و ئارەزووم بۆ ژیان کەم ببۆوە، سەئەنجام ملم دانەواند. بەخۆشییەوە دوانزە مانگ دواتر هێشتا زکم پر نەببوو.\nلەو کاتەدا بە شێوەیەکی چاوەڕواننەکراو، ئۆبی بۆ حەوتوویەک پشوو گەڕایەوە ماڵ. هەرکە بیستم گەڕاوەتەوە ئەمزانی ئەگەر حەز و خۆشەویستی مابێ، خەمبار و ناهومێد دەبێ. دەترسام بچمە دەر و تووشی ببم. سەرەڕای ئەو شتانەی کە بیستبووی زانیم هێشتا هەر پێێ خۆشە. لە هەوڵەکانیدا بۆ بینینی من، ئیبێلی هاوڕێمی سازکردبوو یارمەتی بدا من ببینێ.\nبە گەیشتنیان بۆ بەر ماڵە مێردەکەم، ئۆبی لە قەراخ جادەکە دەگەڕا و ئیبێلیش هاتە ماڵەوە هەواڵی ئۆبیم بداتێ. مێردەکەم ئیبێلی باش دەناسی بۆیە هیچ شکی نەبرد. ئیبێل پێی گوت دەیهەوێ تا جێگایەک من لە گەڵیا بچم.\nتا چووینە ئەو جێگایەی ئۆبی لێی چاوەڕوان بوو، ترسێکی زۆر دایگرتبووم. لەم چاوپێکەوتنە هەستم زۆر بەبێبایەخی خۆم دەکرد. کە ئۆبیم لێ دەرکەوت لە یونیفۆڕمە سەربازییەکەیدا زۆر قۆز وپیاوانە دەینواند.\nئیبێل بەجێی هێشتین. کە ئەو بەسەرهاتە تراژیکەم بۆ ئۆبی گێڕایەوە چاوەکانی پڕ بوون لە ئاو. بە تووڕەیی وتی: "لەم شەڕە خوێناوییەدا گەورەترین زیانم بەرکەوت."\nکاتێ گەڕایەوە بۆ بەتالیۆنەکەی حەزم دەکرد لە تەنشتییەوە بم. بەڵام بەداخەوە ئەو نەیهێشت، چونکە من مارەکراو بووم.\nشەڕ دوایی هات ئۆبی گەڕایەوە بۆ کالێج. لەم کاتەدا هێشتا من سکم نەبوو. مێردەکەم ژنێکی تری هێنا. ئەم ژنە خێرا کچێکی بوو. ساڵێک دوای ئەمە من لە مێردەکەم جیا بوومەوە و گەڕامەوە نێو خانەوادەکەم. ئیتر قەت کەس نەهاتە خوازبێنیم، چونکە بە نەزۆکیان دەزانیم. ئۆبی پلەی A ی بڕی و چووە زانستگە. لە پشووی یەکەم ساڵیدا کاتێکی زۆر پێکەوە بووین. راتەکانێکی سەرسووڕهێنەری ژیانم لەم کاتەدا بۆ هاتە پێش. ئۆبی داوای لێکردم شووی پێبکەم.\n"ئۆی، نا! کەلێنی نێوان ئێمە زۆر بەرینە." من پێم وت. ئەوێش گوتی ئەمە گرینگ نیە. ساڵی دواتر لە نێو هاوار و رق و تووڕەیی پوورەکانی و هاوڕێکانیا بووینە ژن و مێرد. ئەوان لە هۆکاری هەڵگرتنەوەی کالایەکی فڕێدراویان دەپرسی.\nتەنیا پشتیوانی ئێمە دایک و برا و خوشکەکانی بوون. ئەوان زۆر بڕوایان پێێ بوو. منیش چوومەوە بۆ خوێندنگەی گەورەساڵان. لە خویندن پلەی Oئۆم بەدەست هێنا. ئێستا ئێمە کوڕێکمان هەیە، ناوی نوایفۆنانیایە، بەری خۆشەویستییەکی پاک و بێخەش.\nلەتاو ئازارەکانی دووری تۆ\nهەرچییەک بێتە بەردەمم\nلەنێو خۆمدا لوولی دەدەم


پاڵێك به‌ره‌و ئاره‌سته‌ی خۆناسین! به‌شی ١ و ٢ ... ئاریتما محه‌ممه‌دی\n| Hits: 394\n(نه‌بوونی یه‌كێتی نه‌ته‌وه‌یی و گوتاری هاوبه‌شی كوردستانیی ده‌گه‌ڕێته‌وه بۆ ئه‌و كولتووره كه داگیركه‌رانی كوردستان به‌سه‌ر نه‌ته‌وه‌ی كورددا سه‌پاندوویانه و به\nچه‌شنێك شكۆی تاكی كوردستانیان شكاندووه كه سه‌رله‌نوێ ڕێخستنه‌وه‌ی كه‌سایه‌تیی تاكی كورد پێویستی به هه‌وڵی كولتووریی و په‌روه‌رده‌ی به‌هێزی كۆمه‌ڵایه‌تیی و نه‌ته‌وه‌یی هه‌یه. هه‌روه‌ها ئه‌و كولتووره هه‌ڕه‌شه‌یه له‌سه‌ر بزاڤیی كۆمه‌ڵایه‌تیی و ئاساییشی نیشتمانیی كوردستان.ئاریتما موحه‌ممه‌دی)\nهه‌ر گه‌لێكی بنده‌ست خه‌بات و تێكۆشانه‌كه‌ی له‌سه‌ر بنه‌مای دڵسۆزیی، هه‌ست و خۆشه‌ویستیی بۆ خاك و گه‌له‌كه‌ی بێ، به‌رده‌وام له‌گه‌ڵ كۆمه‌ڵێك كێشه و به‌ربه‌ستیی مه‌زن ڕووبه‌ڕوو ده‌بێ. هندێك له‌و كێشانه هه‌ڵقوڵاوی ناخی خۆدی هه‌مان كۆمه‌ڵگان و به‌شێكیتریش له شێوه ڕوانینیی سه‌ركرده‌كان بو چاره‌سه‌ركردنی كێشه‌كان سه‌رچاوه ده‌گرێت.چونكه زۆرجار به‌هۆی نه‌بوونی زانستی پێویسته‌وه به‌شێك له سه‌ركرده‌كان هه‌وڵی ئه‌وه ده‌ده‌ن كه قه‌یران به قه‌یران چاره‌سه‌ر بكه‌ن، یانخود به‌شێك له قه‌یرانه‌كان بخه‌نه ئه‌ستۆی به‌شێكی دیكه له‌سه‌ركرده‌كان، ئه‌مه‌ش لێكه‌وته‌وه‌ی قه‌یراناویی لێ ده‌بێته‌وه.\nبێگومان دڵسۆزیی و خۆشه‌ویستیی بۆ گه‌ل و نیشتمان گه‌لێك گرینگه و وه‌ك به‌ردنی بناغه‌ی پێشخستنی وڵات پێناسه ده‌كرێت، به‌ڵام پێویسته ئه‌م خۆشه‌ویستییه له ناخی هه‌موو تاك و سه‌ركرده و پێكهاته‌یه‌كی ئه‌م وڵاته‌دا به‌دی بكرێت.له‌گه‌ڵ ئه‌وه‌شدا ئه‌و خۆشه‌ویستییه‌ی كه ئاماژه‌م پێیكرد به‌بێ زانستی پێویست ناتوانێ به‌رژه‌وه‌ندیی نیشتمانیی نێوان پێكهاته‌كانی وڵاتبپارێزێت و پێكه‌وه گرێ بدات، هه‌روه‌ها ناتوانێ به‌رژه‌وه‌ندیی نێوانئه‌م وڵاته و جیهانی ده‌ره‌وه به‌یه‌كه‌وه‌گرێ بدات. بۆیه پێویسته هه‌ر دڵسۆزیی و خۆشه‌ویستییه‌ك بۆ نیشتمان هاوته‌ریب و یه‌كسان بێ له‌گه‌ڵ زانستی خزمه‌تكردن، به‌رپرسیارێتیكردن، هه‌ڵسه‌نگاندن، خوێندنه‌وه و ئاره‌سته‌كردنی به‌رژه‌وه‌ندییه‌كان به قازانجی نیشتمان.\nوڵات كاتێك تووشی قه‌یران ده‌بێ كه هێزه سیاسییه‌كانی خاوه‌ن دوو ستراتیژیی جیاوازی سیاسیی و سه‌ربازیی و نانیشتمانی بن و هه‌ركامه‌یان پێداگریی له‌سه‌ر پڕۆژه‌كه‌ی خۆی بكات، به‌بێ ئه‌وه به‌رژه‌وه‌ندیی كۆی گشتیی نیشتمان و پێكهاته‌كانی له‌به‌رچاو گرتبێت. به‌تاییبه‌ت بۆ وڵاتێكی وه‌ك كوردستان كه سه‌دان ساڵ ئه‌زموونی بنده‌ستیی هه‌یه. هه‌روه‌ها به نه‌یاری فاشیستیی ده‌وره‌دراوه و په‌راوێز خراوه.هاوكات ئه‌زموونی دوو ئیداره‌یی و شه‌ڕی نێوخۆویشی هه‌یه، ئه‌مه‌ش دۆخه‌كه پتر ئاڵۆز و كاره‌ساتبارتر ده‌كات.چونكه وڵاتانی دیكه به‌ئاسانیی ده‌ست ده‌خه‌نه‌نێو كێشه‌كانه‌وه، به‌تاییبه‌ت كه كورد توانای درووستكردنی یه‌كێتیی نه‌ته‌وه‌یی نییه و هێزه سیاسییه‌كانیشی له‌ژێر گۆشار و كاریگه‌ریی وڵاتانی هاوسێ دان.\nئێمه وه‌ك كورد چ له مێژوودا و چ له قۆناغه جیاوازه‌كانی خه‌باتی ڕه‌وای گه‌له‌كه‌مان به‌رده‌وام تووشی دووبه‌ره‌كیی بووینه و لایه‌نه‌كان و هێزه‌كان یه‌كتریان به” خیانه‌تكار” تۆمه‌تبار كردووه. ئه‌مه‌ش له ڕوانگه‌ی كۆمه‌ڵناسییه‌وه ده‌كرێ به‌و چه‌شنه شرۆڤه بكرێ كه هۆكاری سه‌ره‌كیی دووبه‌ره‌كییه‌كان و”خیانه‌ته‌كان” ده‌گه‌ڕێته‌وه بۆ ئه‌و شكاندن و به‌كۆیله‌كردنی كه‌سایه‌تیی تاكی كورد له‌لایه‌ن داگیركه‌رانه‌وه.\nسه‌رله‌نوێ ڕێكخستنه‌وه‌ی كه‌سایه‌تیی تاكی كورد ته‌نیا به په‌روه‌رده و كولتوور به‌ده‌ست دێ، كولتوور و په‌روه‌رده‌ش پڕۆسه‌یه‌كی دوورودرێژه و پێویستیی به پشوودرێژیی هه‌یه، به‌ڵام ده‌بێ سه‌كرده‌كانی كورد خاوه‌ن ئه‌و زانست و خۆشه‌ویستییه بۆ نیشتمان و گه‌له‌كه‌یان بن كه بتوانن ئه‌و په‌روه‌رده و كولتووره له كوردستان جێگیر بكه‌ن، یانخودهه‌وڵه‌كان بۆ درووستكردنی كه‌سایه‌تییه‌كی شكۆداری تاكی كوردستانییبخه‌نه چوارچێوه‌ی كرداره‌وه.\nبه‌ڵام له ماوه‌ی دوو ده‌یه‌ی ڕابردوودا دوو هێزه سه‌ره‌كییه‌كه‌ی هه‌رێمی كوردستان هه‌وڵیان بۆ گۆڕینی ئه‌و كولتوور ڕۆخاوه‌ی تاكی كورد نه‌داوه كه ڕژیمی به‌حسی ئێراق سه‌پانده‌بووی به‌سه‌ر گه‌لی كوردستان دا، چونكه ئه‌و حیزبانه له‌و كولتووره بۆ ڕێخستنی حیزبیی و ده‌سه‌مۆكردنی گه‌ل كه‌ڵكیان وه‌رگرت. هه‌روه‌ها ئه‌و كولتووره هۆكاری سه‌ره‌كیی گه‌نده‌ڵییه‌كانی ده‌سه‌ڵاتی سیاسیی و حیزبیی و ئابووریی هه‌رێمی كوردستانه.بێگومان ئه‌و كولتووره‌یه‌له‌مپه‌ری سه‌ره‌كیی به‌رده‌م ئاساییشی سیاسیی و كۆمه‌ڵایه‌تیی هه‌رێمیشه.\nپاڵێك به‌ره‌و ئاره‌سته‌ی خۆناسین! به‌شی ٢\nهه‌میشه جیهانمان به نه‌یاری خۆمان زانیوه، له كاتێكدا قه‌د له خۆمانمان نه‌پرسیوه كه بۆ جیهان وا بێكه‌ڵك و بێ نرخ هه‌ڵسووكه‌وتمان له‌گه‌ڵ ده‌كات! ئه‌و پرسیاره وڵامه‌كه‌ی زۆر ئاسان بووه، به‌ڵام ئێمه خاوه‌نی ئه‌وه‌نده زانستی هزریی، سیاسیی، مێژوویی و كۆمه‌ڵایه‌تیی نه‌بووینه كه خوێندنه‌وه‌مان بۆ وڵات، گه‌ل و نیشتمانی خۆمان هه‌بێ و كۆمه‌ڵگای خۆمان و ژینگه‌ی ده‌ورووبه‌ر و ئاستی ژیریی و تێگه‌ییشتوویی سه‌ركرده‌ی كورد بناسین! بۆیه به‌رده‌وام پردی ژێر پێی خۆمانمان ڕۆخاندووه و له دۆخی هه‌ستیاردا بیرمان له‌وه كردووه‌ته‌وه كه ئه‌م ده‌ستكه‌وته بوونی به‌بێ من نه‌بێ باشتره و ئه‌و كاتیش نه‌یاری داگیركه‌ر پێش ئه‌وه له چاڵ ده‌ربچین، به ده‌ستی خۆمان پاڵی پێوه‌ناویین تاكوو دووباره بتلێینه‌وه نێو چاڵه‌كه. ئاریتما موحه‌ممه‌دی\nئێمه له‌گه‌ڵ ئه‌وه‌دا گه‌وره‌بووینه كه وه‌ك نه‌ته‌وه‌یه‌كی كزۆڵ و زه‌لیل خۆبنوێنین و به‌رده‌وام جیهان و ده‌ورووبه‌ر به دژبه‌ر و نه‌یاری خۆمان هه‌ژمار بكه‌ین. ئه‌وه له كاتێكدایه كه جیهانی سرووشت و جیهانی سیاسه‌ت دوو جیهانی جیاواز و دوورله‌یه‌ك و دژبه‌یه‌كن. جیهانی سیاسه‌ت جیهانی به‌رژه‌وه‌ندیی، سازان و جیهانی هێزه. به‌ڵام جیهانی سرووشت، جیهانی جوانیی و جیهانی بینینی هه‌موو ڕه‌نگه جیاوازه‌كان له پاڵ یه‌كدایه.\nبێگومان جیهانی سرووشت جیهانی عه‌شق و خۆشه‌ویستییه و جوانیی به مرۆڤ ده‌به‌خشێت و مرۆڤ كاتێ كه په‌رێشان ده‌بێ و ده‌روونی ڕوو له ئالۆزیی ده‌كا په‌نا بۆ سرووشت ده‌با تاكوو ئاهۆنی كاته‌وه. كه‌چی جیهانی سیاسه‌ت جیهانی ڕق و كینه‌یه. جیهانی خۆسه‌پاندن و شه‌ڕ و ئاژاوه‌یه. جیهانی به‌ده‌ستهێنانی سه‌روه‌ت و سامانه. له جیهانی سیاسه‌تدا ده‌بێ به‌هێز بین، تاكوو بتوانین به سرووشتیی ژیان بكه‌ین. واته جیهانی سیاسه‌ت كه بریتییه له ده‌سه‌ڵات و سه‌رمایه به جیهانی پێشبڕكێی هێز پێناسه ده‌كرێت.\nجیهانی سیاسه‌ت ده‌ر به ڕووی كێشه‌كان ده‌كاته‌وه و به‌ئه‌سپایی ده‌مانخاته نێو بازنه‌یه‌كی داخراوی یارییه‌ك كه زۆرجار كه‌س تێدا براوه نییه و یارییه‌كه‌ش ته‌نیا به مه‌به‌ستی وه‌گه‌ڕخستنی سه‌رمایه به‌ڕێوه‌ده‌چێ. ئه‌و وڵاتانه كه سیاسه‌تی جیهانی داده‌ڕێژن به‌رده‌وام یاریی نوێ له ناوچه جیاوازه‌كانی جیهان ڕێكده‌خه‌ن تاكوو سه‌رمایه‌ی پتر به‌گه‌ڕ بخرێت. له هه‌ر سه‌رده‌مێكه‌وه به چه‌مكێكی جیاواز هه‌وڵی داگیركاریی ده‌ده‌ن. له‌سه‌رده‌می شۆڕشی پیشه‌سازیی به مه‌به‌ستی دابینكردنی پێكهاته‌خاوه‌كانی وزه بۆ كارگه‌كانیان چه‌كی كۆلۆنالیزمیان به‌رهه‌م هێنا، له‌ژێر ئه‌و چه‌مكه‌دا ده‌یان كۆمه‌ڵكوژیی له ناوچه جیاوازه‌كانی جیهان به‌ڕێخرا و تێیدا میلیۆنان مرۆڤی بێ گۆناح به‌تاییبه‌ت له ئه‌فریقا كرانه‌قوربانیی و وه‌ك كۆیله له كارگه‌كانی ئه‌مریكا و ئه‌ورووپا كاری زۆره‌ملێیان پێ ده‌كرا.\nله‌دوای تێپه‌ڕبوونی قۆناغی كۆلۆنیالیزم و گه‌شه‌سه‌ندنی بیروهزریی ڕۆشنگه‌ری و فه‌لسه‌فیی به تاییبه‌ت له” فه‌رانسه” و دواتریش ” بریتانیا” كه له‌بنه‌مای هزرییدا پێداگرییان له‌سه‌ر ئازادیی و مافی مرۆڤ و ده‌سه‌ڵاتی گه‌ل ده‌كرده‌وه، هێدی هێدی گۆڕانكاریی قووڵ له سیاسه‌تی ئه‌و وڵاتانه‌دا هاته گۆڕێ، چونكه له‌و سه‌رده‌مه‌دا گه‌شه‌ی هزریی فه‌یلسووفه‌كان له به‌رزترین ئاستی خۆیدا بوو، هه‌روه‌ها گه‌لانی ئه‌و وڵاتانه‌ش له قۆناغی كرانه‌وه به‌ڕووی زانستی سیاسیی و كۆمه‌ڵایه‌تیی دابوون.\nهه‌روه‌ها سه‌ربه‌خۆیی ئه‌مریكا و دواتر شۆڕشی مه‌زنی فه‌ره‌نسا هه‌ڵگیراوه‌ی هزریی هه‌مان بنه‌مای فه‌یلسووفانی فه‌ره‌نسیی بوون. دواتریش كاریگه‌رییه‌كانی بنه‌ما هزرییه‌كانی پێوه‌ندیدار به ئازادی و مافی مرۆڤ و یه‌كسانی گشتگیرن بوون و بۆ وڵاتانی دیكه‌ش په‌لی ڕاكێشا.\nبه‌ڵام پاش تێپه‌ڕبوونی كۆلۆنیالیزم، ئه‌و وڵاتانه دیانویست به ئاره‌سته‌كردنی چه‌مكی جیاواز بگه‌ڕێنه‌وه گۆشه و كه‌ناره‌كانی جیهان، بۆیه زۆرجار ئاماژه‌یان به دیموكراتیزه‌كردنی جیهان ده‌كرد و له‌هه‌ر ناوچه‌یه‌كی گرینگی جیهان هه‌ستیان به هه‌ر كێشه‌یه‌ك بكردایه خۆیان ده‌خزانده ئه‌و ناوچانه، نه‌ك به مه‌به‌ستی چاره‌سه‌ركردنی كێشه سیاسیی و نه‌ته‌وییه‌كان، به‌ڵكو به ئامانجی مسۆگه‌ركردنی به‌رژه‌وه‌ندییه‌كانیان.\nله ڕۆژهه‌ڵاتی نێوه‌ڕاستیش وڵاتانی خاوه‌ن هه‌ژموونی جیهانیی كار به‌هه‌مان ستراتیژیی دیموكراتیزه‌كردنی ناوچه‌كه ده‌كه‌ن، به‌ڵام وه‌ك وتمان دیموكراتیزه‌كردن ته‌نیا پاساوه بۆ كرده‌وه‌كانیان، دیتمان كه پاش ئه‌وه‌ی نه‌ته‌وه‌ی كورد داوای مافی درووستكردنی ده‌وڵه‌تی كوردستانی كرد، هه‌مووان دژی وه‌ستان، له‌كاتێكدا كورد به پێی بنه‌ماكانی دیموكراسیی و له ڕێگای ڕیفراندۆمه‌وه ئه‌و پرسه‌ی هێنایه به‌رباس، پڕۆسه‌یه‌ك كه له ئه‌ورووپا ڕێزی لێده‌گرن و بنه‌مای گه‌شه و چه‌مكی سیاسیی ئه‌و وڵاتانه‌ی له‌سه‌ر دامه‌زراوه. به‌ڵام له‌به‌ر ئه‌وه ئه‌گه‌ر ده‌وڵه‌تی كوردیی ساز ببێ ئیتر به‌شێكی مه‌زن له كێشه‌كانی ناوچه‌كه چاره‌سه‌ر ده‌كرێ و له كاتی جێگیربوونی ئاشتیشدا ئیتر شوێنی مانه‌وه‌ی ئه‌وانیش لێژ ده‌بێت. بۆیه دژایه‌تیی ده‌وڵه‌تی كوردستانیان كرد.\nوڵاتانی ڕۆژئاوایی نایانهه‌وێ چه‌مك و سیسته‌مێكی سیاسیی له چه‌شنی ئه‌وه‌ی له ئه‌ورووپا هه‌یه له ڕۆژهه‌ڵاتی نێوه‌ڕاستیش جێگیر ببێ، به‌تاییبه‌ت ئه‌گه‌ر ئه‌و چه‌مكه كورد یانخود نه‌ته‌وه‌یه‌كی مووسووڵمان جاڕی بۆ بكێشێت. تاكوو ئیستا ئه‌مه ڕووی ڕاسته‌قینه‌ی ستراتیژیی ڕۆژئاوا له ڕۆژهه‌ڵاتی نێوه‌ڕاست بووه، ئیتر ئه‌گه‌ر له داهاتوودا گۆڕانكاریی به‌سه‌ردا بێ، لێره‌دا جێی باس نییه.\nبێگومان دیموكراسیی پڕۆسه‌یه‌كه كه زانست و ئاستیی ڕووناكبیریی و هۆشیاریی كۆمه‌ڵگه جێگیری ده‌كات، نه‌ك هێز. چونكه دیموكراسیی كولتووره و كولتووریش پێویستی به زه‌مه‌نه تاكوو ئاوێته‌ی باوه‌ڕ و نه‌ریتی چینوتوێژه‌كانی كۆمه‌ڵگا ببێ و له هزروبیری مرۆڤیشدا خۆی وێنا بكا. كه‌واتا ئه‌وه‌ی له جیهاندا ده‌گووزه‌رێت، په‌له‌قاژه یانخود په‌له‌فڕته بۆ دابینكردنی ئازادیی، مافی مرۆڤ، چه‌مكی باییخه كۆمه‌ڵایه‌تیی و مرۆڤایه‌تییه‌كان نییه، به‌ڵكوو شه‌ڕی ده‌سه‌ڵات،شه‌ڕی سه‌رمایه و هه‌ژموونه.


ده‌سته‌ى حه‌شدى شه‌عبى تیرۆركردنى یه‌كێك له به‌رپرسه‌كانى ره‌تكرده‌وه\nالسبت 11 كانون ثاني 2020 - 23:51\nده‌سته‌ى حه‌شدى شه‌عبى،ئه‌و هه‌واڵانه‌ى ڕه‌تكرده‌وه كه‌باس له‌تیرۆركردنى یه‌كێك له‌به‌رپرسه‌كانى ده‌كات\nده‌سته‌كه له‌ڕاگه‌یه‌ندراوێكدا كه‌ده‌ستى ئاژانسى هه‌واڵى عێراقیه(اه‌ع)كه‌وتووه ڕایگه‌یاند"ده‌سته‌ى حه‌شدى شه‌عبى ئه‌و هه‌واڵانه‌ى هه‌ندێ له‌تۆڕه كۆمه‌ڵایه‌تییه‌كان ڕه‌تده‌كاته‌وه كه‌باس له‌تیرۆركردنى یه‌كێك له‌سه‌ركرده‌كانى حه‌شدى شه‌عبى له‌گه‌ڵ بڵاوكردنه‌وه ووێنه وناسنامه‌كانى .\nده‌سته‌كه دووپاتیكرده‌وه ده‌بێت هه‌واڵه‌كان له‌سه‌رچاوه‌ى فه‌رمى خۆیه‌وه بگوازرێته‌وه به‌تایبه‌ت ئه‌وه‌ى كه‌بڵاوكراوه‌ته‌وه له‌وێنه‌یه‌ك تیایدا ناسنامه‌یه‌ك ده‌ركراوه كه‌له‌بنه‌ڕه‌تدا له‌كارمه‌ندانى ده‌سته‌ى حه‌شدى شه‌عبى تۆمار نه‌كراوه.\nشایه‌نى باسه هه‌ندێ له‌ده‌زگاكانى ڕاگه‌یاندن هه‌واڵێكیان بڵاوكرده‌وه له‌باره‌ى تیرۆركردنى سه‌ركرده‌ى لیوایه‌كى حه‌شدى شه‌عبى له‌پارێزگاى كه‌ربه‌لاى پیرۆز.\n1.ئاسایشی نیشتمانی 3 تیرۆرست دەستگیردەکات لەسەر هێڵی سنوری لەگەڵ سوریا\n2.دەستگیرکردنی10 تیرۆرست لە سەلاحەدین\n3.ئۆپراسئۆنە هاوبەشەکان: گورزە ئاسمانیەکان لەزۆربوونێکی بەدەوامدایە دژی داعش\n4.لە رۆژئاوای نەینەوا لەپرۆسەی گەران و پشکنین دەست بەسەر چەندین تەقینەوە گرا


تۆمارکرانی شانازییەکی دیکە لە وەرزشی خانمان، ئێران جارێکی دیکە لەسەر سەکۆی یەکەمی ئاسیادا ڕاوەستا - SAHAR KURDISH (Sorani)\nتۆمارکرانی شانازییەکی دیکە لە وەرزشی خانمان، ئێران جارێکی دیکە لەسەر سەکۆی یەکەمی ئاسیادا ڕاوەستا\n"سارە جەوانمەردی" خانمە تیرئەندازی زێڕینی ئێران ئەمرۆ سێ شەممەو لەدرێژەی یارییە پارائاسیاییەکانی٢٠١٨ی ئەندۆنزیا بە دەس خستنی دووهەم میدالیای زێڕ لەماددەی دەمانچەی بایی دە مەتری خانمانی کلاسیSh1 شانازی خوڵقاندو بە دەسەڵاتەوە لە سەر سەکۆی پاڵەوانی ڕاوەستا.\nبەپێی راپۆری هەواڵدەریی ئیرنا، جەوانمەردی کە رۆژی ڕابردوو لە تەپانچەی پەنجا مەتری سووکی ئێران میدالیای زێڕی بەدەست هێنابوو، ئەمڕۆش لە دەمانچەی بایی لە پێشبڕکێیەکی سەختدا لەهەمبەر خەنیمانێک لە ئێراق، تایلەند، کۆریای باشوور و چین لەسەر سەکۆی یەکەمی کیشوەری ئاسیادا ڕاوەستا.\nناوبراو بە دەس خستنی دووهەم میدالیای زێڕی خۆی لەو یارییانەو بەسەرنجدان بە گۆڕانی یاساوڕێساکان، بوو بە ڕێکۆردداری ئاسیا لە فیناڵی ئەو ڕکابەرییانە . خانمە تیرئەندازی کەمئەندامی ئێران لە پێشبڕکێکانی ئەم دواییەی پاڵەوانەتی جیهان بە دەس خستنی میدالیای زێڕ، یەکەم بەرەبەشی یارییەکانی پارائۆلەمپیکی٢٠٢٠ی تۆکیۆی بەدەست هێنابوو. جەوانمەردی لە ڕکابەرییەکی ئێرانیدا بە دەس خستنی٢٣٧.٨خاڵ پلەی پاڵەوانەتی بەخۆتەرخان دابوو.\nسێهەم خولی یارییە پارائاسیاییەکانی٢٠١٨ لە رۆژانی١٤هەتا ٢١ی رەزبەر بەئامادەبوونی دوو هەزار و ٨٨٠ وەرزشوان لە چل ویەک وڵات لە ١٨ لقی وەرزشیی بەمیوانداریی جاکارتا بەڕێوە دەچێ.\nلەو یارییانەدا ٦٨٥ میدالیا دابەش دەکرێ کە لەو هەژمارە ٣٠٠یان بۆ خانمان، ٣٤٢یان بۆ پیاوان و ٤١ ملوانکەش لەمیکس و تیمییە.\nئێران بە٢٠٩ وەرزشوان و لە ١٣ لقی وەرزشی بەشداری سێهەمین خولی یارییە پارائاسیاییەکانی٢٠١٨ی جاکارتا بووە.


Wednesday, 01.04.2017, 23:09\nپرسیار: چی ڕوو دەدات ئەگەر جەنگ ڕوو بدات؟\nوەڵام: ئەم وەڵامە کەمێک زەحمەتە. لەبەر ئەوەی ئەوە پەیوەستە بەو جۆرە بونەوەرەی کە شەڕی لەگەڵ دەکڕێت و ئایا ئەو جۆرە بونەوەرە چی جۆرە تەکتیکێک بەکار دەهێنن، شەڕ بەو جۆرە نیە کە ئێوەی مرۆڤ بیری لێ دەکەنەوە بە وشەی شەڕ، شەر چینی هەیە “Level”\nئیحتیمالیەی یەکەم ئەوەیە سیاسیەکانتان بخەنە ژێر ڕکێفی خۆیان سیستمی کۆمەڵایەتیتان تێک بدەن، ئیحتیمالیەیەکی تر ئەوەیە چەکێکی پێشکەوتوو بەکار بهێنن بۆ دروست کردنی بومەلەرزە، یان ئەکتیف کردنی بورکانەکان یان ڕوداوی تر کە بۆ ئێوەی مرۆڤ وەک ڕوداوی سروشتی دەبینرێت بۆ نمونە تسونامی دروست بکەن.\nلەوباوەڕەدا نیم کە فیوشنی مس بەکار بهێنن لەبەر ئەوەی ئەو فیوشنە تەنها کاریگەری لەسەر مرۆڤ نابێت بەلک و کاریگەری لەسەر هەسارەکەش دروست دەکات. لەو باوەڕەدام یەکسەر پەلاماری هەسارەکە نەدەن لەبەر ئەوەی بونەوەری مۆرڤ زۆر بێ هێزن لەبەردەم ئەواندا، هەتا ئەگەر ئێوە تواناشتان هەبێت کەشتیە ئاسمانیەکانی ئەوان بخەنە خوارەوە هێشتا ئەوە نابێتە بناغە بۆ بردنەوەی جەنگ و ئێوە ناتوانن هەموو کەشتیەکان لەناوبەرن. با بڵێین ئێمە دڵنیا نین کە شەڕی گەرم ڕوو بدات لە چەند ساڵی ئایندەدا.\nنامەوێت ئەم باسە درێژە پێ بدەم.\nپرسیار: ئەمە کۆتایی چاوپێکەوتنەکەی ئەمڕۆیە دەتەوێت شتێک بڵێیت یان نامەیەک ئاڕاستەی ئێمە بکەیت؟\nوەڵام: چاوتان بکەنەوە و ببینن. باوەڕ بە مێژوە درۆینەکانتان مەکەن یان زاناکانتان یان سیاسیەکانتان.\nبەشیک لەوان ڕاستیەکان دەزانێت دەربارەی چەند شتێک، بەڵام زانیاریەکان نادەن بە خەڵکی سڤیل، ئەوان ترسیان لەوە هەیە کە خەڵکی توشی پەنیک و دڵەڕاوکێ ببن. من لەو باوەڕادام ئێوە بونەوەرێکی هێندە خراپ نین وەک لەوەی کە زۆرێک لە ئێمە بیرتان لێ دەکاتەوە، پێم ناخۆشە کۆتایتان ببینم. ئەوە هەموو شتێک بوو کە من ویستم بیڵێم. بڕۆ دونیاکەتەوە لەوانەیە ڕاستیەکان ببینیت لەوانەش نەیبینیت.\nبە ڕاستی جۆری ئێوە زۆر خۆپەرستن.\nپرسیار: لەو باوەڕەدایت کەس هەبێت باوەڕ بەوە بکات کە ئەم چاوپێکەوتنە ڕاستیە؟\nوەڵام: نەخێر، بەڵام ئەمە تاقیکردنەوەیەکی زۆر سەرنجڕاکێشە بۆ خوێندنەکەم وەک وتم پەیوەندی کۆمەڵایەتی نێوان مۆرڤەکان دەخوێنم . دوای چەند مانگێکی تر دوبارە دادەنیشینەوە پاشان دەمەوێت گوێبیستت بم و بزانم چی ڕویداوە پاش بڵاو کردنەوەی ئەم چاوپێکەوتنە.\nلەوانەیە هێشتا هیوا مابێت بۆ جۆری ئێوە.\nکۆتایی بە شی هەشتەم\nکۆتایی بە شی یەکی چاوپێکەوتنەکە، چاوپێکەوتنی ئایندە لە دوای چەند مانگێک دەبێت لە دوای چاوپێکەوتنی یەکەم، لە چەند ڕۆژی ئایندەدا دەچمە سەر بەشی دووی چاوپێکەوتنەکەو ئەویش لە ڕێگای کوردستانپۆسەتەوە بڵاو دەکەمەوە، سوپاس و پێزانین بۆ ستافی کوردستانپۆست بۆ بڵاو کردنەوەی ئەم بابەتە، ئەم بابەتە زۆر تازەیە بۆ کورد و تا ئیستا هیچ کەس باسی لێوە نەکردوە، منیش وەک کوردێک حەزم کرد هاونیشتیمانیەکانم لەم باسە بێ بەش نەکەم، دەزانم ئەم باسە پرسیار زیاتر دروست دەکات تا وەڵام هەربۆیە هەرکەس پرسیاری هەیە دەتوانیت لە ڕێگای کۆمێنێت یان فەیسبوکی خۆم بینوسێت بە گوێرەی توانا وەڵام دەدەمەوە ، تکایە پرسیارێک بکە کە ببێتە مایەی فێربوون بۆ هەموان.\nئەم چاوپێکەوتنە بە ڕاستی ڕویداوەو چیرۆک نیە. ئێستا لە دەرەوەی چاوپێکەوتنەکە وێنەی چەند شارێکی ژێر زەوی بڵاو دەکەمەوە کە تا ئێستا مرۆڤ نازانێت کێ دروستی کردوەو بۆ چی مەبەستێک بەکار هاتوە.\nئەمە وێنەی شارێکە لە تورکیا دۆزراوەتەوە لە ژێر زەویدایە ، تا ئێستا مرۆڤ نازانێت ئەم شارە کێ دروستی کردوەو بۆچی مەبەستێک دروست کراوە. ناوی شوێنەکە " Derinkuyu " بە وتەی ئارخیۆلۆخەکان ئەم شارە تەمەنی ٣٥٠٠ ساڵە و جێگای ژیانی تێدایە بۆ ٣٥ تا ٥٠ هەزار کەس، لە ساڵی ١٩٦٣ کەسێک بە سودفە دۆزیەوە کە خەریکی خانوو دروست کردن بوو دیوارێکی ڕوخاند لە پشتی دیوارەکە تونێلێک بوو ئەم تونێلە دەچوە سەر ئەم شارە گەورەیە لە ژێر زەویدا.\nبۆی هەیە ئەمە شاری ڕەپتیلەیەن بێت و زاناکان ئەمە دەزانن بەڵام باسی لێوە ناکەن.\nوێنەی شارەکە بە تەواوەتی\nوێنەی ناوەوەی شارەکە\nوێنەی خوێندنگا لەناو شارەکەدا\nچاوپێکەوتن لە نێوان مرۆڤ و بونەوەرێک لە جۆری ڕەپتیلەین- بەشی حەوتەم


ئەبوبەکر جاف : ئیسكانیەكان كێن؟ – WTARIKURD\nئەبوبەکر جاف : ئیسكانیەكان كێن؟\nسۆسیۆلۆژیای بێ – شوێن\nبوردیۆ لە ئیسكان و سەهۆڵەكە !\nشوێن پێكهێنەرێكی سەرەكی سیستەم و ڕێكخستنەكانە . شوێن هەمیشە شوێنێكی مۆنۆپۆڵكراوە لە لایەن ئیدۆلۆژیاو میكانیزمەكانییەوە . ئیدۆلۆژیا كە كەوتە نا شوێنەوە دەبێتە یۆتۆپیا . یۆتپیا هەمیشە وەك پەراوێزێك لە شوێندا حوزوری هەیە . كەواتە پەراوێزەكان بێ – شوێنن لەبەر ئەوەی ناچنە ناو پێناسەو مانا و ئاماژەكانی شوێنەوە . شوێن لە ناو سیستەمدایە , واتە لە ناو زماندایە . زمانی شوێن و شوێنی زمان مەحكومن بە مانا پڕكراوەكانی ( گەمەیەك ) كە ، هەیمەنەی هێزو دەسەڵاتەكان لێیەوە خۆیان بەرهەمدێنن و خۆیان بەرهەمدێنەوە . ئەوەی لەم گوتارە , لەم ماكینەی ( بەرهەمهێنان و بەرهەمهێنانەوەیە ) دەچیتە دەرەوە , بونێكی ڕامكراوی نییە ، سرک و خزو لوس و ھەڵاتووە . دەستەمۆ نەكراوە , بونێكە یاسای هەڵاوێردەو ئیستیسنائی دەوێت . واتە نەسازرارو نەسازێنراو شازە ( بە ڕێساکان ) . ئەم شوێنە ( بێ – شوێنانە) كە ، لە دەرەوەی كایەی زمانەوانی گرامەرو سێنتاکسی باو زاڵدان . بۆ ئەوەی تۆ (تەنێكی غەریب ) بیت ، دەبێت لەو دیو خواست و خوازراوەكانی دەسەڵات و هێزەكانەوە ( بێ شوێنێكی بە شوێنكراو ) بدۆزیتەوە . ئەمەش پانتاییەكە بۆ دەرچوون لە سیستەم . لە گوتار , لە هێز و گەمەی هێزەكان .\nئیسكان , بڕێكی زۆر ىێ – شوێنە , خواردنەكانی ئیسكان , بە پێوە وەستانی ئیسكانیانە , هاتوچۆو ئەمسەرو ئەوسەری ئیسكانیانە , قاوەخانەو چاخانەكانی ئیسكان , ئەو ئەكتەرانەی لە ئیسكانن و ، خەیاڵی ئیسكانییەكان , لە دەرەوەی سیستەم و ڕەفتارێكی نەریت و ڕاهاتوی كولتوری ماڵ و دەزگاو ئۆفیسەكانە . زمان لە ئیسكاندا ناچێتەوە سەر زمانی لقێكی حزبی , مەڵبەندێكی حزبی , مەكۆیەك , زمان لە ( بێ شوێنێكی وەك ئیسكان و سەهۆڵەكەدا ) تەنیا دەچیتەوە سەر ( نایاسیی و نا ڕێسایی ) شوێن , یا ناو شوێن . واتە ڤێرتوێل . ئیسكان و سەهۆڵەكە پەراوێزی مومارەسەكردنی ( ڕاكردنن ) لە سیستەم و شوێنی بەسیستەمیكراو . تەنانەت زەمەنی ئیسكانی , زەمەنی سەهۆلەكە , ناچێتەوە سەر ئەو زەمەنە ( شەرعی و ڕۆتینی و ئیداری ) ـەی ئیۆفیس و شوێنەكانی وەك ئـۆرگانەکانی ناو گوتارو گۆتاری ئۆرگانەكان . ئیسكان لە نا زەمەندایە , وەقتی دەستپێكردنی گەڕان و سەردانییكردنەكان ( پاش ئێوارەو شەوە ) كەواتە , لێرەوە زەمەن لای ئـیسکانییەکان , سەر بە سولالەی زەمەنی رۆِژ نییە .! بەڵام شەوانی ئیسكان ناچێتەوە سەر شەوە ترادیسیۆنەكانی رابردومان . شەوان تا درەنگتر لە ئیسكاندا بمێنیتەوە زیاتر ئیسكاننشینیت . زوو ڕۆیشتەوەو زوو بە جێهێشتنی ئیسكان , ڕێك ئەو ئەكتەرانەمان بۆ دەردەخەن كە دەگەڕێنەوە ناو سیسیتەم . ناو خێزان , بیركردنەوە لەوەی سبەی زوتر هەڵسێت تا فریای دەوام بكەوێت .\nئیسكان و سەهۆڵەكە بە ڕەچەڵەك دەچنەوە سەر ڤێرتوێل تا ڕییال , واتە بوون لە ئیسكاندا ، بوون نییە لە مێژویەك كە مەحكوم و ناچارە بە سیستەم . هەمیشە لە ناو زەمەندا نا – زەمەنێك هەیە , لە شوێندا بێ – شوێنێك هەیە , پەراوێزبووە , ئەمانە شوێن و زەمەنە پەراوێزییەكانن . واتە جێگیر و بەردەوام و وەزیفی نین . بەڵكە ڕاگوزەرو كاتی و نەسازراون , لەم (پەراوێزانەدا ) بڕێك لە تەحقیكردنی خود , بڕێك لە خۆ ئەدا كردن , بوونی هەیە . بڕێکی باش لە ژیانی ھونەریانە ، لە سوبژێکتیڤاسیۆن . ئەو قسەوباسو خواسانەی لە ئیسكاندا دەكرێت لە دەرەوەی گوتارە , یا لە دەرەوەی گوتاری ڕەسمی ئیدۆلۆژییە . ئەو ئەكتەرە ( ئەریستۆكرات و نوخبە سیاسیە ) تەقلیدییەی لە ئیسكاندا هەڵناكەن و ناتوانن بێن . هەرگیز ناتوانن بێن و بۆ ماوەی چەند دەقیقەیەكی كەمیش بوەستن , بیر لەوە دەكەنەوە كە ئەمان ( نایەنە ناو فەوزاو نا – سیستەم و نا- سیستەماتیزەکراوەوە ، نایەنە بێ – شوێنەوە . ئەگەر بیشیانەوێت بێت , ئەوا چەندین بەربەستی ( هابیتوسی و كایەبەندی ) بوونی هەیە ، كە ناچاریان دەكەن تەنانەت بیر لە ڕۆیشتنیش نەكەنەوە بۆ ئـیسکان ، تەنیا پیاسەیەکی سەرپێیی و ڕاگوزەریی ، کە زیاتر لە نیفاق و نمایشەوە نزیکە .\nهیچ هێزێك بیرنەكاتەوە لە مۆنۆپۆلكردنی ئیسكان و سەھۆڵەکە چاڵەكەی كەلارو … شوێنە بێ – شوێنەكانی تر لە شارو شارۆچكەكاندا , ئەم ناشوێنە بە شوێنبوانە سەر بە زمان نین , یا هەر هیچ نەبێت سەر بە زمانی ڕێگە پێدراو شەرعی و ڕەسمی نین . ئیسكان درزیكه ، هیلی هه‌لهاتنه .. هیلی خۆ جیاكردنه‌وه‌یه ، سەرمایەو کاپیتاڵێکی جیاوازە بە تێگەیشتنە بوردۆییەکەی ، بڕێکی باد ڤێرتویلە .\nڤیان فەرەج : زۆرینه‌ی سه‌خیف و که‌مینه‌ی شه‌ریف .


Kurdîpêdiya - کۆمسیۆنی باڵای سەربەخۆی هەڵبژاردن و ڕاپرسی\n☂ کۆمسیۆنی باڵای سەربەخۆی هەڵبژاردن و ڕاپرسی | Pol: | Zimanê babetî: 🏳 کوردیی ناوەڕاست\n(بە پێی دەقی یاسای ژمارە (4) ی سالی 2014 یاسای کۆمسیۆنی باڵای سەربەخۆی هەڵبژاردن و ڕاپرسی)\nکۆمسیۆنی باڵای سەربەخۆی هەڵبژاردن و ڕاپرسی هەرێمی کوردستانی-عیراق، دامەزراوەیەکی پیشەیی سەربەخۆ و بێلایەنە و خاوەنی کەسایەتی مەعنەوی خۆیەتی و ملکەچە بۆ چاودێریی پەرلەمان و بەرپرسیایشە لە بەرامبەریدا.\nکۆمسیۆنی کوردستان تاکە دەسەڵاتە لە ئەنجامدانی رێکاری هەموو هەڵبژاردن و ڕاپرسیە گشتیەکان لەسەر ئاستی سەرتاسەری کوردستان-عێراق.کۆمسیۆنی کوردستان لە ئەنجومەنی کۆمسیاران و کارگێری هەڵبژاردن پێکهاتووە، بارەگای سەرەکی لە پایتەختی هەرێمی (کوردستانی- عیراق)ە.\n1. 👁 کۆمسیۆن بودجەی خەمڵێنراو بۆ ریفراندۆم دیاریدەکات\n2. 👁 کۆمسیۆن هەزار کەس بە گرێبەستی 400 هەزار دینار دادەمەزرێنێت\n1. 👁 درێژکردنەوەی تۆمارکردنی ئامرازەکانی راگەیاندن\n2. 👁 راگەیاندنی رۆژنامەوانی ژمارە (7)ی کۆمسیۆنی باڵای سەربەخۆی هەڵبژاردن و راپرسی تایبەت بە هاووڵاتیانی دەرەوەی وڵات\n3. 👁 یاسای کۆمسیۆنی باڵای سەربەخۆی هەڵبژاردن و راپرسی - ژمارە 4ی 2014\n1. 👁 دەستوری کۆماری ئێراقی ئیتحادی\n2. 👁 یاسای پارێزگاکانی هەرێمی کوردستان - ئێراق\n3. 👁 یاسای پێدانی بودجەی حزبەکان لە هەرێمی کوردستان- عێراق\n4. 👁 یاسای حیزبەکانی هەرێمی کوردستانی-عێراق\n5. 👁 یاسای زمانە فەرمیەکان لە هەرێمی کوردستان -ئێراق\n2. 👁 16-06-2017\n➕ Ev babete ji layê: (Hawrê Baxewan) li: Sep 7 2017 1:43PM hatiye tumarkirin\n✍ Ev babete bu dwîmahîk car ji layê: (Evîn Îbrahîm Fetah)ve: Sep 9 2017 6:09PM hatiye rast vekirin\n👁 Ev babete 7,852 car hatiye dîtin\n📷 Fayla wêneyî 1.0.4 44 KB Sep 7 2017 2:13PM Hawrê Baxewan\n📷 Fayla wêneyî 1.0.3 44 KB Sep 7 2017 1:55PM Hawrê Baxewan\n📷 Fayla wêneyî 1.0.2 7 KB Sep 7 2017 1:46PM Hawrê Baxewan\n📷 Fayla wêneyî 1.0.1 7 KB Sep 7 2017 1:46PM Hawrê Baxewan


ئەمریکا: ئێران نزیکبووەتەوە لە خاڵێک نەتوانێت بگەڕێتەوە بۆ ڕێککەوتنی ئەتۆمی\nڕۆبێرت مالی نوێنەری ئەمریکا بۆ کاروباری ئێران هۆشداری دەداتە ئێران لەوەی نزیکبووەتەوە لەخاڵێک کە نەتوانێت بگەڕێتەوە بۆ ڕێککەوتنی ئەتۆمی، ئەمەش دوای ئەوەی پەرەی بە پیتاندنی یۆرانیۆمی وڵاتەکەیدا لەدوای دانوستانەکانی ڤیەننا.\nڕۆبێرت مالی ڕایگەیاند، ئێران نزیکە لەوەی کارێکی مەحاڵ بکات بەجۆرێک گەڕاندنەوەی ڕێککەوتنی ئەتۆمی چیتر سوودی نەبێت.\nلەم هەفتەیەدا لەکاتێکدا تاران و وڵاتانی بەشدار لە گفتوگۆکانی ڤیەننا ئامادەکاری دەکەن بۆ دەستپێکردنەوەی دانوستانەکان، ئاژانسی نێودەوڵەتیی وزەی ئەتۆم ڕایگەیاند، ئێران دەستیکردووەتەوە بە بەرزکردنەوەی ئاستی پیتاندنی یۆرانیۆم.\nلە کاتی بەشداریکردنی لە کۆنگرەی مەنامە لە بەحرەین مالی وتی، ئەگەر ئێران بەردەوامبێت لەسەر ئەم هەنگاوانە، گەڕانەوە بۆ ڕێککەوتنی ئەتۆمی مەحاڵ دەبێت و تەنانەت ئەگەر بگەڕێینەوە بۆ ڕێککەوتنەکە هیچ سوودێکی نابێت.\nئێران و شەش وڵاتی دیکە کە هەریەکە لە، ئەمریکا، بەریتانیا، فەرەنسا، ڕوسیا، چین و ئەڵمانیا لەساڵی 2015ـدا ڕێککەوتنێکیان واژووکرد سەبارەت بە دۆسیەی ئەتۆمیی ئێران، بەپێی ڕێککەوتنەکە بەشێک لە سزاکانی سەر ئێران هەڵگیرا لەبەرامبەردا سنوور بۆ بەرنامە ئەتۆمییەکەی ئێران دانرا کە تەنها بۆ مەبەستی ئاشتی بەکاریبهێنێت.\nكامالا هاریس بۆ سێ كاتژمێر بووە سەرۆكی ویلایەتە یەكگرتووەكان


رۆژا وه‌رزشا كوردستانێ دێ ب چه‌ند چالاكیان ب ڕێڤه چیت | Rojnameya Evro\nسه‌ره‌كى وه‌رزش رۆژا وه‌رزشا كوردستانێ دێ ب چه‌ند چالاكیان ب ڕێڤه چیت\nرۆژا وه‌رزشا كوردستانێ دێ ب چه‌ند چالاكیان ب ڕێڤه چیت\nچاڤه‌ڕێ دهێته كرن ل شه‌مبیا بهێت هژماره‌كا مه‌زن یا چالاكیێن وه‌رزشی ل پرانیا باژێر و قه‌زایێن هه‌رێما كوردستانێ بهێنه ئه‌نجامدان وه‌كو نه‌ریته‌كا سالانه كو ل 25ێ خزیرانێ ب رۆژا وه‌رزشا كوردستانێ هاتیه دانان ئه‌وا ئه‌ڤه بوو ماوێ سێ ساله ژلایێ چه‌نده‌ك ژ راگه‌هاندكار و وه‌رزشڤانێن كوردستانێ هاتیه رێكخستین بۆ زێده‌تر لێك نێزكبوونا وه‌رزشڤانێن ده‌ڤه‌رێ و دانانا رۆژه‌كا مێژوویی یا هه‌ر سال ب ناڤێ رۆژا وه‌رزشا كوردستانێ.\nلدووڤ لیستا ئه‌ڤ ساله یا لژنا رێكخستنێ هاتیه راگه‌هاندن بڕیاره هه‌شت باژێر و قه‌زا و ئیدارێن سه‌ربه‌خۆ چالاكیێن جودا یێن وه‌رزشی و دیدار و كۆنفراسان ئه‌نجامبده‌ت ئه‌وژی ل دهۆك، زاخۆ، ئاكرێ، هه‌ولێر، شه‌قلاوه، سۆران، گه‌رمیان و سلێمانی، ئه‌و چالاكیێن ل سنورێ پارێزگه‌ها دهۆكێ دهێنه ئه‌نجامدان بڤی ره‌نگی نه.\nل باژێرێ دهۆكێ و ده‌مژمێر هه‌شتی سپێدێ دێ به‌ریكانا پایسكلان ل به‌نداڤا دهۆكێ بۆ پاركا نه‌وروز ب ڕێڤه چیت، دیسان ده‌مژمێر شه‌شی ئێڤاری كه‌رنه‌ڤاله‌كێ وه‌رزشی و چالنچا خوه هه‌لاویستن ل پاركا نه‌وروز هێته كرن، ل ئیدارا سه‌ربه‌خۆیا زاخۆ قاره‌مانیا باسكێت بۆلێ 3×3 ده‌مژمێر شه‌ش ئێڤاری، دیسان ل گۆرپانا پرا ده‌لال دێ چالێنچا ده‌ستشكاندنێ ل ده‌مژمێر شه‌شێ ئێڤار هێته كرن، ل باژێرێ ئاكرێ یاریه‌كا هه‌ڤالینی یا ڤۆلی بۆلێ دناڤبه‌را یانا ئاكرێ و دینارته ل ده‌مژمێر هه‌شتی ئێڤاری هێته ئه‌نجامدان.


کۆدی هەواڵ: 3451\nڕێکەوتی بڵاوکردنەوە: 14:15 - 2021/09/22\nفادی مەرعی سەرۆکی نووسینگەی پەیوەندییە گشتییەکانی شەپێلا پێشارۆژا کوردستانی سووریا و هەروەها ئەندامی ئەنجومەنی نیشتمانیی کورد (ENKS) لە گفتوگۆ لەگەڵ کوردپرێسدا ئاماژەی دا بە پرسی فیدراڵیزم لە گفتوگۆی نێوان بەرپرسانی باڵای ئیدارەی خۆسەر و بەرپرسانی ڕووسیا و ڕایگەیاند: ئەمە پەیامێکی ئاشکرایە بۆ جیهان کە ڕووسیا هێشتا هێزێکی کاریگەرە لە ئاستی نێونەتەوەیی و ناوچەییدا.\nناوبراو درێژەی دا: ڕووسیا و چین زیاتر لە جارێک کەڵکیان لە ڤێتۆی خۆیان بۆ پشتگیری کردن لە دەسەڵاتی ئەسەد وەرگرتووە و لە دواهەمین جاریشدا ڤێتۆیێک بوو لەدژی فراوان کردنی یارمەتیی نەتەوە یەکگرتووەکان بۆ سووریا لە سنوورە جیاوازەکاندا.\nفادی مەرعی زیاتر وتی: ڕووسیا بە ئاشکرا درێژە بە سیاسەتی پشتگیری کردن لە بەشار ئەسەد دەدات و بەگوێرەی ئیدیعاکانی خۆی بڕوای بە چارەسەری سیاسی بۆ پرسی سووریا نییە.\nناوبراو ئاماژەشی دا بە هۆکارەکانی ئامادەبوونی ڕووسیا لە سووریا و گرینگترین هۆکارەکان بریتین لە: پاراستنی بەرژەوەندییەکانی ڕووسیا لە سووریا، چوونکە ڕووسیا بەرژەوەندیی ئابووریی و سەربازیی زۆری لە سووریا هەیە. بەتایبەت بنکەی سەربازی هێزی دەریایی ڕووسیا لە تەرتووس کە لەسەردەمی سۆڤیەتی کۆنەوە بەرپا کراوە. هەروەها بۆ پاراستنی بەرژەوەندیی ستراتێژیک. چوونکە ئەم دەستوەردانەی ڕووسیا هەڵگری پەیامێکە بۆ جیهان کە جیهان کە ڕووسیا هێشتا هێزێکی کاریگەرە لە ئاستی نێونەتەوەیی و ناوچەییدا.\nسەرۆکی نووسینگەی پەیوەندییە گشتییەکانی شەپێلا پێشارۆژا کوردستانی سووریا درێژەی دا: هۆکارێکی دیکەی ئامادەبوونی ڕووسیا لە سووریا، پشتگیری کردنە لە مانەوەی پووتین لەسەر دەسەڵات. سزا ئابوورییەکانی سەر ڕووسیا پاش لکاندنی دوڕگەی کریمە بە وڵاتەکەیەوە و نزم بوونەوەی نرخی نەوت هاووڵاتییانی ڕووسیای هەژارتر کردووە؛ بۆیە ئامادەبوونی ئەو وڵاتە لە سووریا ئاوڕی خەڵک لەسەر پرسە ناوخۆییەکان لادەدات.\nناوبراو وتیشی: پرسێکی دیکە فرۆشتنی چەک بە سووریایە. چوونکە ئۆپەراسیۆنەکانی ڕووسیا و نمایش کردنی ئامێرە جەنگییەکان لەوان فڕۆکە، مووشەک و سیستەمی سەربازی بە چەشنێک ڕێکلام کردنی پیشەسازیی سەربازیی ڕووسیا دێتە ئەژمار.


پۆلیسى كه‌ركوك: ده‌ستێك هه‌یه ده‌یه‌وێت دۆخى ئاسایشی كه‌ركوك تێكبدات\nئه‌ندامی ئه‌نجومه‌نی پاڕێزگاکه ده‌ڵێت: "داعش ئێستا له‌ناو كه‌ركوكدا بوونى هه‌یه."\nدادوه‌رى دادگاى كه‌ركوك به پێی ماده‌ى 4 ى سه‌باره‌ت به تیرۆر، بریارى ده‌ستگیركردنى بۆ ئه‌و كه‌سانه ده‌ركرد كه سێ شه‌مه شه‌و به‌رپرسێكى به‌ره‌ى توركمانیان له‌گه‌ره‌كى عه‌سكه‌رى ئه‌و شاره كوشت. وته‌بێژى پۆلیسى كه‌ركوكیش ده‌ڵێت"تائێستا ته‌قه‌كه‌ره‌كان ده‌ستگیرنه‌كراون."\nعه‌قید ئه‌فراسیاو كامیل وته‌بێژى پۆلیسى كه‌ركوك، به‌ده‌نگى ئه‌مه‌ریكاى راگه‌یاند، "ده‌ستێك هه‌یه ده‌یه‌وێت بارودۆخى ئه‌منى كه‌ركوك تێكبدات."\nوتیشى"تیرۆركردنى به‌رپرسه‌كه‌ى به‌ره‌ى توركمانى له‌گه‌ره‌كى عه‌سكه‌رى، ئامانجه‌که‌ی پشێوى نانه‌وه‌یه."\nسه‌باره‌ت به‌و ده‌سته‌ى كه‌ده‌یه‌وێت دۆخى ئه‌منى كه‌ركوك تێكبدات، عه‌قید ئه‌فرسیاو ده‌ڵێت"نه‌گه‌یشتوینه‌ته ئه‌وه‌ى بزانین ده‌سته‌كه كێ یه، ئه‌وه زیاتر كارى ده‌زگاكانى هه‌واڵگیرى و ده‌زگا گرنگه‌كانى ترى ده‌وڵه‌ته لێكۆڵینه‌وه له‌و باره‌یه‌وه بكه‌ن."\nوته‌بێژه‌كه‌ى پۆلیسى كه‌ركوك، ئاماژه‌ى به‌وه‌شكرد 23 حاڵه‌تى دزرانى ئۆتۆمبێل ت له نێو كه‌ركوكدا ۆماركراوه، كه 11 ئۆتۆمبێلیان دۆزراونه‌ته‌وه و دراونه‌ته‌وه به‌خاوه‌نه‌كانیان، 3 باندى دزینى ئۆتۆمبێلیش ده‌ستگیركراون.\nلاى خۆشیه‌وه جوان حه‌سه‌ن ئه‌ندامى ئه‌نجومه‌نى پارێزگاى كه‌ركوك، هۆكارى خراپى دۆخى ئه‌منى كه‌ركوك بۆ ئه‌وه ده‌گێرێته‌وه كه پێشتر پێشمه‌رگه ده‌وروبه‌رى كه‌ركوك و سنوره‌كانى پاراستووه، به‌ڵام ئێستا سنوره‌كان كراوه‌ن و هێزه ئه‌منیه‌كان له‌نێو شاردان، ده‌ڵێت"داعش ئێستا له‌ناو كه‌ركوكدا بوونى هه‌یه."\nجوان حه‌سه‌ن، پێیوایه به‌غدا به‌ته‌نها ناتوانێت ئیداره‌ى كه‌ركوك به‌رێوه ببات و گه‌ر له‌گه‌ڵ كورددا رێكنه‌كه‌وێت، دۆخى ئه‌منى كه‌ركوكى له‌ده‌ست ده‌رده‌چێت.\nخراپى بارودۆخى ئه‌منى كه‌ركوك له‌كاتێكدایه داعش هێزه‌كانى بۆ ده‌وروبه‌رى حه‌ویجه گه‌راندۆته‌وه، هێزه ئه‌منیه كوردیه‌كانیش كه ماوه‌ى 16 ساڵه ئه‌منیه‌تى كه‌ركوكیان له‌ژێر كۆنترۆڵدایه له‌نێو شاره‌كه‌دا نه‌ماون، ئێستا دۆسیه‌ى ئه‌منى شاره‌كه به‌ده‌ست دژه تیرۆر و سوپاى عێراق و پۆلیسى عێراقیه‌وه‌یه.


عێراق.. بڕیاری قه‌ده‌غه‌كردنی جموجوڵی فڕۆكه‌یه‌كی ئه‌مریكی ده‌ركرا - هيوای کۆرد\nقوباد تاڵەبانی: كاك نەوشیروان هەمو ژیانی بۆ خەبات لە پێناو کورد و کوردستاندا تەرخانکرد 14 خوله‌ك ago\nHome هەواڵ عێراق عێراق.. بڕیاری قه‌ده‌غه‌كردنی جموجوڵی فڕۆكه‌یه‌كی ئه‌مریكی ده‌ركرا\nده‌سه‌ڵاتی فڕۆكه‌وانی شارستانی عێراقی بڕیاری قه‌ده‌غه‌كردنی جموجوڵی فڕۆكه‌ی جۆری بوینگ MAX 737 ده‌ركرد، بڕیاره‌كه‌ش له‌لایه‌ن فڕۆكه‌خانه‌ی نێوده‌وڵه‌تی سلێمانیه‌وه جێبه‌جێده‌كرێت.\nبه‌گوێره‌ی ڕاگه‌یه‌ندراوێكی فڕۆكه‌خانه‌ی نێوده‌وڵه‌تی سلێمانی، ده‌سه‌ڵاتی فڕۆكه‌وانی شارستانی عیَراقی بڕیاری قه‌ده‌غه‌كردنی جموجوڵی فڕۆكه‌ی جۆری بوینگ MAX 737 ی ئه‌مریكی ده‌ركرد له‌هاتوچۆكردن به‌سه‌ر ئاسمانی عێراقدا و بڕیاره‌كه‌ش خراوه‌ته بواری جێبه‌جێكردنه‌وه.\nڕۆژی یه‌كشه‌ممه فرۆكەیه‌ك له‌جۆری بوینگ MAX 737 سەر بەهێڵی فرۆكەوانی ئەسیوپی، دوای چەند خولەكێك لەهەستانی و لەڕێگای رۆیشتنی بەرەو نایرۆبی پایتەختی كینیا كەوتە خوارەوە، ئەمەش بووە هۆی ئەوەی سەرجەم سەرنشینەكانی ناوی گیان لەدەست بدەن، كه ژماره‌یان 175 كه‌س بوون.\nTags: بوینگ MAX 737ده‌سه‌ڵاتی فڕۆكه‌وانیعێراق


عه‌بدوڵا که‌ریم مه‌حمود: سه‌عید گه‌وهه‌ر، گه‌وهه‌رێک له هه‌ڵوێستی باڵای نیشتمان و نه‌ته‌وه‌یه یه‌ک. – WTARIKURD\nسه‌عید حه‌سه‌ن مه‌حمود ناسراو به (سه‌عید گه‌وهه‌ر )، یه‌کێک بوو له سه‌ربازه ماندوو و ونه به‌هه‌ڵوسته دیاره‌کانی کۆمه‌ڵه‌ی ئازادیی و ژیانه‌وه‌و یه‌کێتیی کورد (کاژیک )، یادی ره‌نج و ماندووبونی ئه‌م که‌سێتییه به ئه‌مه‌که، له یاداشتی مامۆستا عه‌بدوڵڵا جه‌وهه‌رو مامۆستا فه‌ره‌یدون عه‌لی ئه‌مین و ئه‌حمه‌د هه‌ردی و که‌شکۆڵی هۆنراوه‌کانی شێرکۆ بێ که‌سی شاعیر دا تۆمار کراوه. ئه‌وان و خه‌ڵکی شار ده زانن، گه‌وهه‌ر مرواری ده‌ریای بیریی نه‌ته‌وه‌یی و خۆشه‌ویستی خاک بوو، دژ به‌داگیرکه‌رانی نیشتمان.\nگه‌وهه‌ر له ره‌وتی کاروانی خه‌بات دا ته‌نیا نه‌بوو، له گه‌ڵ ناهیده سۆفی خۆشه‌ویست و هاوڕێ و هاوسه‌ری، هه‌نگاو به هه‌نگاو، پێکه‌وه هه‌موو وێستگه جیا جیاکانی ژیانیان بەڕێ کرد، هه‌ردووکیان مارکسی بوون، دواتر گه‌وهه‌ر به بیری نه‌ته‌وه‌یی و ناهیده به بیری مارکسی و به خه‌باتی چینایه‌تی، یاده‌وه‌رییه تاڵه‌کانی تراژیدیای نه‌ته‌وه‌که‌یان به‌ڕێ کرد.\nدووبیر و دوو بیرکردنه‌وه و بۆچونی جیاواز، له دوو حیزبی جیاواز، له بۆته‌ی خۆشه‌ویسته‌کی بێ سنووری رۆحی و له یه‌کتریی گه‌یشتن و یه‌کتری قبوڵ کردن، تا دوا هه‌ناسه، هاوڕێ و هاوسه‌ری ژیان و تێکۆشانی خه‌بات و خۆپیشاندان و زیندانه‌کان بوون، دژ به زوڵم و سته‌م.\nژیانی خانه‌واده‌یی ئه‌وان به ره‌نج و خه‌باتی به‌رده‌وام، هه‌ر هه‌مووی نه‌هامه‌تی و ده‌ربه‌ده‌رری بوو، ( گه‌وهه‌رو ناهیده ) به وه‌ره‌ی پۆڵاین و ئیراده‌یه‌کی باڵای نه‌ته‌وه‌یی و نیشتمانی و مارکسی و چیانایه‌تی، له یه‌ک سه‌نگه‌ری به‌رگری دا رووبه‌رووی هه‌موو تراژیدیاو ئاڵۆزیی و دژوارییه‌کانی ته‌مه‌ن بوونه‌وه.\n( ژیان، به‌یان، ئومێد، په‌یمان، به‌رزان، رێزان، کارزان )، حه‌وت جگه‌ر گۆشه‌یان، به‌ره‌نج و ماندووبوون و زه‌حمه‌تێکی تاقه‌ت پروکێن به داهاتێکی که‌می بژێوی ژیان، به جوانترین په‌روه‌رده پێیانگه‌یاند. ئه‌وان دژ به هه‌موو نه‌هامه‌تیه‌کان و نه‌خشه‌و به‌رنامه‌کانی سیسته‌می پاشایه‌تی و کۆماری عێراق و به‌عس وه‌ستانه‌وه، سڵیان له هیچ غه‌درێک نه‌ده‌کرده‌وه.\nئه‌و کاتانه‌ی به‌رزان رووی کرده‌شاخ و بوو به پێشمه‌رگه، هه‌موو خێزانه‌که‌یان ده‌سگیر کرا، له‌کاتی گواستنه‌وه‌یان بۆ زیندانه‌کانی خواروی عێراق ناهیده سۆفی رووی کرده ئه‌منه‌کان:\n– ئێوه ئێمه‌تان له‌سه‌ر به‌رزانی کوڕم زیندان کردوه، ئومێدی کوڕیشم هه‌ر پێشمه‌رگه‌یه.\nئه‌م خانه‌واده‌یه تاڵاو و ئه‌شکه‌نجه و نه‌هامه‌تی و ده‌ربه‌ده‌ری زیندانه‌کانی ئه‌منی سلێمانی و به‌غدادو خوارو ناوه‌ڕاستی عێراقیان چه‌شت، ئه‌منی سلێمانی هه‌موو که‌لوپه‌لی ماڵه‌که‌یانی تاڵان کرد، گه‌وهه‌رو ناهیده و هه‌موو ئه‌ندامه‌کانی خانه‌واده‌که‌ی به به‌های شکۆی بیریی نه‌ته‌وه یی و مارکسی بوون به ئاسۆی به‌رگری و هێمای نیشتمان.\nدوای راپه‌ڕین، دوای هه‌ڵبژاردنی په‌رله‌مان و دامه‌زراندنی حکومه‌تی هه‌رێمی کوردستان، به‌م سیسته‌مه مه‌زاجیه‌یانه‌ی سه‌رکردایه‌تی سیاسی کورد، که پڕبوو له رق و کینه و بوغز، سیناریۆی کوشتنی براکان، حیزب بوو به کۆمپانیای به‌رهه‌مهێنان و دروستکردنی ده‌یان و سه‌دان ئینتیهازی و ماستاوچی و مه‌قاش، ئه‌و ئاسۆیه‌ی گه‌وهه‌رو ناهیده و خانه‌واده‌که‌یان به ره‌نج و ماندوو بوون و هه‌ڵوێست دایان رشتبوو، کاڵ کرایه‌وه. سه‌عید گه‌وهه‌ر به عیزه‌تی نه‌فسێکی باڵایه‌وه، ئه‌و هه‌موو دیارده ناهه‌مواریانه‌ی دزی و جه‌رده‌یی و کاره ناڕه‌واو ناعه‌داله‌تیانه‌ی بینی.\nئه‌من … به‌عس و زیندان و جه‌للاده‌کانی زیندان و ده‌ربه‌ده‌ری و بێ کاروکاسپی و نه‌هامه‌تییه‌کان، نه‌یان توانی په‌ی به وره‌ی پۆڵاینی گه‌وهه‌رو ناهیده به‌رن و له ناویان به‌رن. به‌ڵام تراژیدیای به‌رنامه‌و نه‌خشه و پلانی بێ ده‌ستووریی و یاساو رێسا و ناعه‌داله‌تی سه‌رکردایه‌تی سیاسیی کورد و حیزبی کوردی و په‌رله‌مان و حکومه‌تی هه‌رێم، ئه‌و ئاسۆیه‌یان به جۆرێک لێڵ و تاریک و ون کرد، له شه‌وی 22- 23/ 2/1993 سه‌عید گه‌وهه‌ر، له مه‌رگه‌ساتێکدا به گوله‌یه‌ک دواهه‌ناسه‌ی له خۆی بڕی.\nشێرکۆ بێکه‌س ی شاعیر له قه‌سیده‌ی (گه‌وهه‌ری قه‌قنه‌س )ده‌ڵێ:\nچوار چێوه وێنه رێک ده‌خات، به‌ڵام نایگۆڕێت\nهیچ کورسیه‌ک پیاوی بسته باڵا ی پێ که‌ڵه‌گه‌ت ناکرێت\nمرۆڤی به‌ژن به‌رز له بنی بیریشدا بێت\nهه‌ر که‌ڵه‌گه‌ت و هه‌ر به‌ژن به‌رزه\nئه‌وه سه‌عید گه‌وهه‌ر بوو\nسه‌رچاوه :چه‌ند زانیارییه‌کم له به‌رزان سه‌عید گه‌وهه‌روه پێگه‌یشتووه.\n* کۆمه‌ڵه‌ی ئازادیی و ژیانه‌وه و یه‌کێتیی کورد(کاژیک )، کۆمه‌ڵه‌یه‌کی رۆشه‌نبیری سۆشیالیزمی بوو له ساڵی 1959له باشووری کوردستان ده‌رکه‌وت، کاژیک له‌سه‌ر بنچینه‌ی قوتابخانه‌ی کوردیی سۆشیالیزم دامه‌زارا، باوه‌ڕی به وه‌نه‌بوو که‌شۆڕشێ له کوردستان به بێ تێپه‌ڕاندنی سه‌رده‌می رۆشنکاری سه‌ربگرێ.\nکاژیک له‌لایه‌ن چه‌ند رۆشه‌نبیرێکی دیاری کورد دامه‌زرا، وه‌ک جه‌مال نه‌به‌ز، ئه‌حمه‌د هه‌ردی، فایه‌ق عارف، بێکه‌س،کاژیک خاوه‌نی( کاژیک نامه )بوو، که مانیفێستی ئه‌و بزوتنه‌وه‌یه بوو / ویکیپیدیا، ئینسلیکلۆپیدیای ئازاد.\nمحەمەد بەرزی: بەڵای گەندەڵی.


کۆمیسیۆنی ته‌شکیلاتی حیزبی دێموکراتی کوردستانی ئێران، لە ئاگادارییەکدا هۆشداری بە هیزه چه‌کداره‌کانی ڕێژیم له کوردستان دا.\nکۆمیسۆنی ته‌شکیلات بو جارێکی دیکه هه‌موو هیزه چه‌کداره‌کانی کۆماری ئیسلامیی له کوردستان به‌گشتی و هێزه‌کانی ڕیژیم له ده‌شته‌بێڵ به‌تایبه‌تی ئاگادار ده‌کاتەوە، نه‌بنه ئامرازی سه‌رکوتی خه‌ڵکی وه‌زاڵه‌هاتوو و هه‌تا درەنگ نه‌بووه، بگه‌رێنه‌وه باوه‌شی خه‌ڵک. لێرەوە دووپاتی دەکەینەوە، کە ئەم جۆرە کەسانە لە هەڵسووکەوتی خۆیان بەرانبەر بڕیاری گه‌ل بەرپرسیارن.\nجاری خوێندراوه: 2300


7/28/2021 10:25:00 PM 88 جار خوێندراوەتەوە\nحکومەتی هەرێمی کوردستان لە نوێترین بڕیاریدا لە دانیشتنی رێککەوتی 28/7/2021 بڕیاریدا هەردوو قەزای( زاخۆو سۆران) بکاتە ئیدارەی سەربەخۆ هاوشێوەی هەردوو ئیدارەی گەرمیان و راپەرین کە پێشتر کرابوون.\nبەسەربەخۆ ئیدارەدانی قەزاو ناوچەکانی هەرێم لەلایەن حکومەتی هەرێمەوە کۆمەڵێک تێبینی یاسایی ورد هەڵدەگرێت و لەڕووی نفوزی سیاسی و دابەشکاری کێرفی حزبیەوە جگە لە تۆخکردنەوەی قەڵەمڕەوی پارتی و یەکێتی شتێکی تر نیەو ناوی بێ ناوەرۆکە و بارێکی قورس و زیادەیە لە پشتی سیستمی لامەرکەزی دەنرێت و مەبەست و مەغزای تری لەپشتە.گرنگترین سەرنجە یاسایی و واقعیەکان بریتین لە:\nیەکەم: دەستوری عێراقی هەمیشەیی ساڵی 2005 لە مادەی 116 بەدەق دیاریکردووە کە هەیکەلیەتی ئیداری سیستمی ئیتحادی لە کۆماری عێراق دابەش دەبێ بۆ پایتەخت و هەرێمەکان و پارێزگا لامەرکەزییەکان و یەکە ئیدارە خۆجێیەکان.حکومەتی هەرێم لەسەر چ بنەمایەکی دەستوری و یاسایی بەرگ بۆ ناوهێنان و بونیادی ئیدارەی سەربەخۆ دەدۆزێتەوە؟؟.بۆیە ئیدارەی سەربەخۆ تەواو رەهەندی نادەستوری هەیە لەسەر ئاستی عێراق و بەم پێیەبێت حکومەتی بەغداد هەروەک چۆن هەتا ئێستا ئامادەنیە مامەڵە لەگەڵ بە پارێزگابوونی هەڵەبجە بکات کە بنەمای یاساییشی هەیە نەخاسمە مامەڵە لەگەڵ ئیدارەی سەربەخۆبکات؟!.\nسێیەم: لەرووی واقعیەوە پارێزگارو بەرپرسی یەکە کارگێڕییەکانی ئەو ناوچانەی دەکرێنە ئیدارەی سەربەخۆ لە پرسی تەمویل و پارەدرکردن و پێدانی دەسەڵاتەوە تووشی ئاریشە دەبنەوە، بەنموونە پرسی پترۆدۆلار و دیاریکردنی پشکی ئەو یەکە ئیدارییانە جگە لە بەش بەشێنەی حزبی پێوەری تری بۆ نامێنێتەوە لەسەر ئاستی سەروو خۆیان کە پێشتر هەیانبووە.\nچوارەم: ئەزموونی رابردووی بە سەربەخۆکردنی ئیدارەکانی راپەرین و گەرمیان سەلماندویەتی ئەو بابەتە لەبەر خاتری سیستمی لامەرکەزی نەکراوەو دۆخی ئەو ناوچانەی بەرەو باشبوون نەبردووە لەڕووی خزمەتگوزارییەوەو دانیشتوانەکەی سوودمەندنەبوون و تەنانەت بە پارێزگابوونی قەزایەکی وەک هەڵەبجەش ناوی بێ ناوەرۆک بووە.\nڕوئیای بزوتنەوەی گۆڕان بەوجۆرەیە لەبری ڕاگەیاندنی سەربەخۆی ئیدارەکان دەسەڵاتی دارایی و کارگێڕی زیاتر بە یاسا بدرێتە پارێزگاو قەزاو ناحیەکان و بە دادپەوەری و دوور لە ستەمی جوگرافی لە ئەنجومەنی وەزیرانەوە مامەڵەیان لەگەڵ بکرێت.\n▪ئەندامی ژووری یاسایی بزوتنەوەی گۆڕان\nكێشەی بەڕێوەبەری گشتیی پەروەردەی سلێمانی و دوو سەرنج


رۆژنامه‌یه‌كی ئه‌مریكی: به‌غدادی زیندووه و پیلانێكی "جه‌هه‌ننه‌مى" جێبه‌جێده‌كات\nهەواڵ / جیهان :: 20/05/2018 :: 2020 جار بینراوە\nتاگ :: جیهان تورکیا ئەمریکا داعش\nرۆژنامه‌ی (واشنتن پۆست)ی ئه‌مریكی ئاشكرایكردووه، ژماره‌یه‌ك له به‌رپرسی ئه‌مریكی سورن له‌سه‌ر ئه‌وه‌ی ئه‌بوبه‌كر به‌غدادی سه‌رۆكی رێكخراوی ده‌وڵه‌تی ئیسلامی (داعش) زیندووه و ئه‌و ده‌نگۆیانه‌ش ره‌تده‌كه‌نه‌وه كه باس له كوژرانی ده‌كه‌نه‌وه له ئه‌نجامی هێرشه ئاسمانییه‌كانی سه‌ر توندڕه‌وه‌كانی سوریا و عێراق.\nبه‌پێی رۆژنامه‌كه، سه‌رۆكه‌كه‌ی داعش نه‌مردووه و له چالاكییه تیرۆریستییه‌كانی خۆی نه‌وه‌ستاوه، ئاماژه به‌وه‌شكراوه كه له‌ئێستادا سه‌ره‌ڕای ئه‌وه‌ی رێكخراوه‌كه‌ی پانتاییه‌كی زه‌مینی زۆری له‌ده‌ستداوه، به‌ڵام سه‌ركرده‌كه‌یان خه‌ریكی دارشتنی پیلانی "جه‌هه‌ننه‌مييه".\nئه‌وه‌شخراوه‌ته‌ڕوو كه ئۆپراسیۆنی توركیا بۆ سه‌ر عه‌فرین و كشانه‌وه‌ی سه‌رجه‌م هێزه كوردییه‌كانی سوریا بۆ هاوكاریكردنی هاوكاره‌كانیان له عه‌فرین، رێگه‌ی خۆشكرد بۆ چه‌كدارانی داعش جارێكيتر ریزه‌كانیان رێكبخه‌نه‌وه و به پیلانی نوێوه ده‌ستبكه‌نه‌وه به چالاكییه‌كانیان له سوریا.\nبه‌رپرسه‌كانی سه‌نته‌ری دژه‌تیرۆری ئه‌مریكا بڕوایانوایه به‌غدادی پیلانی درێژخایه‌نی داڕشتووه و شكسته‌كانی خه‌لافه‌ته‌كه‌ی كۆتایی به‌و پیلانانه‌ی نه‌هێناوه.\nبه‌پێی رۆژنامه‌كه ئه‌و بڕوایه‌ى به‌رپرسه ئه‌مریكییه‌كان له‌سه‌ر بنه‌مای زانیارییه هه‌واڵگیرییه‌كان و دانپێدانانی چه‌كداره ده‌ستبه‌سه‌ره‌كانی داعش دروستبووه.\nرۆژنامه‌كه ده‌شڵێت، به‌غدادی له ئایدۆلۆژیا توندڕه‌وه‌كه‌یدا رزگاركردنی رێكخراوه‌كه‌ی ده‌بینێت هه‌رچه‌نده له‌ئێستادا پاشه‌كشه‌ی كردووه له گۆڕه‌پانی جه‌نگدا، هه‌وڵیشده‌دات له خه‌لافه‌تێكه‌وه كه كۆنتڕۆڵی ناوچه‌یه‌كی دیاریكراو ده‌كات، رێكخراوه‌كه‌ی بگۆڕێت بۆ گروپێك له چه‌كداری توندڕه‌و كه كرده و چالاكی تیرۆریستی له ناوچه‌ی جیاوازدا به به‌رده‌وامی ئه‌نجامبده‌ن.


به‌شداریی ژنان له پرۆسه‌ی ئاشته‌وایی نیشتمانیدا هه‌ره‌گرنگترینه گرنگ\nمه‌به‌ستیش له‌م دیداره راوێژكارییه، كه له ١٨ی ئه‌م مانگه له به‌غدا به‌سترا، ده‌ستنیشانكردنی ئه‌و ته‌حه‌ددییه هه‌نوكه‌ییانه بوو كه له‌به‌رده‌م به‌شداریی ژنان و نوێنه‌رایه‌تییان له ئاشته‌وایی نیشتمانیدا و پرۆسه‌ی دروستكردنی بڕیار بوونه‌ته به‌ربه‌ست له‌گه‌ڵ خستنه‌ڕووی چاره‌سه‌ره‌كانیش بۆ ئاوڕدانه‌وه لێیان.\nله وته ده‌سپێكه‌كه‌یدا، وێڕای ئاماژه‌كردنی به گرنگیی رزگاركردنی شاری موسڵ بۆ عیراق و ته‌واوی ناوچه‌كه، جێگری نوێنه‌ری تایبه‌تی سكرتێری گشتیی نه‌ته‌وه یه‌كگرتووه‌كان بۆ عیراق جۆرجی بوستین وتی "له راستیدا رزگاركردنه‌وه‌ی موسڵ روداوێكی ده‌گمه‌نه بۆ به‌هێزكردنی یه‌كڕیزیی نیشتمانی و سه‌رله‌نوێ گێڕانه‌وه‌ی پێكهاته‌ی كۆمه‌ڵایه‌تی بۆ دۆخی خۆی و هه‌روه‌ك چۆن هه‌لێكیشه بۆ ئاسانكاریكردنی گه‌ڕانه‌وه‌ی ئاواره ناوخۆییه‌كان و ده‌سته‌به‌ركردنی سه‌قامگیری و ئاشته‌وایی نیتشمانی".\nئه‌و زیاتر وتی "مانه‌وه و گه‌شه‌دان به دوا شكستی داعش (ده‌وه‌ڵه‌تی ئیسلامی له عیراق و شام) و قه‌ڵاچۆكردنی بیروباوه‌ڕه ژهراوییه‌كه‌ی ته‌نها له‌رێگه‌ی ئاشته‌وایی درێژخایه‌نه‌وه ده‌بێت كه بتوانێت به‌ڕێوه‌بردن باش بكات و خزمه‌تی باشتر دابین بكات و سه‌قامگیری بگێڕێته‌وه و بنه‌مایه‌كی تۆكمه‌ی سه‌قامگیریی دابمه‌زرێنێت به‌شێوه‌یه‌ك ببێته مایه‌ی ده‌سته‌به‌ركردنی لێپێچینه‌وه و دادوه‌ری".\nئه‌و به‌شداربووانی دڵنیاكرده‌وه له‌وه‌ی كه سه‌ركردایه‌تیی یونامی چالاكانه له‌گه‌ڵ گه‌وره سه‌ركرده سیاسییه‌كانی عیراق كه‌وتووه‌ته كار و به‌شێوه‌یه‌كی به‌رده‌وامیش داكۆكی له به‌شداری و نوێنه‌رایه‌تیی ژنان ده‌كات له ئاشته‌وایی وهه‌وڵه‌كانی گفتوگۆدا بۆ دڵنیابوون له‌وه‌ی كه ده‌نگی ژنان به ته‌واوی بیستراوه و به‌هه‌ندیش وه‌رگیراوه.\nبه‌وپێیه‌ی گورزی كوشنده‌ی كاریگه‌ریی شه‌ڕی داعش به‌ر ژنان و كچان ده‌كه‌وێت، یونامی ، هاوبه‌شانه له‌گه‌ڵ رێكخراوی نه‌ته‌وه یه‌كگرتوه‌كان بۆ ژنان و هاوبه‌شكارانی نیشتمانی و بیانیی سه‌ركرایه‌تیكردنی ژنان و كارنامه‌ی ئاشتی و سه‌قامگیری، ده‌ستی به زنجیره‌یه‌ك راوێژ كردووه له‌گه‌ڵ ژنانی سه‌ركرده‌ی عیراقیدا.\nبه‌ڕێز بوستین له‌مباره‌شه‌وه وتی "دیدی ژنان پێویسته به‌ردی بناغه‌ی هه‌وڵه‌كانی دروستكردنی ئاشتی و گه‌ڕان به‌دوای دادوه‌ری و پرۆسه‌ی ئارامكردنه‌وه و ئاوه‌دانكردنه‌وه و ئاشته‌واویی بێت".\nله وته ده‌سپێكه‌كه‌یدا، وێڕای به‌زه‌قی ئاماژه‌كردنی به گرنگیی پرۆسه‌ی گشتگربوون بۆ فه‌راهه‌مكردنی ئاشتییه‌كی درێژخایه‌ن به‌وپێیه‌ی كه هه‌موو ئاماژه جیهانییه‌كانیش سه‌لمێنه‌ری ئه‌وه‌ن كه به‌شداریی راسته‌قینه‌ی ژنان له پرۆسه‌كانی ئاشتیدا ده‌بێته مایه‌ی ته‌مه‌ندرێژی ئه‌و ئاشتییه، نوێنه‌ری رێكخراوی نه‌ته‌وه یه‌كگرتوه‌كان بۆ ژنان، خاتو دینا زۆربا، وتی "به‌ڕاستی دڵنیابوون له‌وه‌ی كه ژنانی عیراق له هه‌موو پرۆسه‌كانی دروستكردنی بڕیار له‌سه‌ر هه‌موو ئاسته‌كاندا به‌شدارن ده‌بێ ببێته كاری له‌پێشینه".\nلای خۆشیانه‌وه به‌شداربووان باسیان له گرنگیی كاركردن كرد له‌گه‌ڵ گه‌وره سه‌ركرده سیایسیه‌كان بۆ دڵنیابوون له‌وه‌ی كه ژنان به‌شێوه‌یه‌كی دادوه‌رانه نوێنه‌رایه‌تییان له هه‌موو پرۆسه‌كانی ئاشته‌وایی و دروستكردنی بڕیاردا هه‌یه. سه‌رۆكی لێژنه‌ی ئاشته‌وایی نیشتمانیی نوسینگه‌ی سه‌رۆك وه‌زیرانیش ، به‌ڕێز عه‌لی عه‌باس، ئاماژه‌ی به‌وه‌كرد كه سه‌ركردایه‌تیی "لێژنه"كه به توندی خوازیاری به‌شداریپێكردنی ژنانه له پرۆسه‌كانی ئاشته‌وایی نیشتمانیدا له‌سه‌ر هه‌موو ئاسته‌كاندا".\nوێڕای ئاماژه‌كردنی به گرنگیی زۆری هه‌بوونی نوێنه‌رایه‌تیی ژنان له‌سه‌ر ئاستی یاسایی و جێبه‌جێكردن له بواره سیاسی و كۆمه‌ڵایه‌تییه‌كاندا، به‌ڕێز عه‌باس وتیشی "لێژنه‌ی ئاشته‌وایی نیشتمانی به هاوكاریی یونامی هاوبه‌شانه كار ده‌كات بۆ دڵنیابوون له به‌شداریی و هه‌بوونی نوێنه‌رایه‌تیی گشتگرانه‌ی هه‌موو پێكهاته‌كانی عیراق، به‌ژنان و گه‌نجان و رێكخراوه‌كانی كۆمه‌ڵگه‌ی مه‌ده‌نیشه‌وه، له ئاشته‌وایی و ده‌ستپێشخه‌ریی چاره‌سه‌كردنی نیشتمانیدا".\nئه‌و هه‌روه‌ها وتیشی كه لێژنه‌ی ئاشته‌وایی نیشتمانی به‌شێكه له‌بڕیاری ژماره ١٣٢٥ی ئه‌نجوومه‌نی ئاسایشی نێوده‌وڵه‌تی له‌گه‌ڵ هه‌بوونی دسه‌ڵاتیشی بۆ جێبه‌جێكردنی پلانی كارپێكردنی نیشمانیی بڕیاری ١٣٢٥ی ئه‌و ئه‌نجوومه‌نه. ئه‌و هه‌روه‌ها باسی له‌وه‌ش كرد كه به‌ڕێز سه‌رۆك وه‌زیران داوای له "لێژنه"كه كردووه بۆ وه‌رگرتنی ئه‌و رزگاربووانه‌ی كه له‌كاتی كرده سه‌ربازییه‌كانی موسڵدا له‌ده‌ست داعش هه‌ڵاتوون. له‌لایه‌كی تره‌وه، "لێژنه"كه هه‌ماهه‌نگی له‌گه‌ڵ رێكخراوه ناحكومه‌ییه‌كان و رێكخراوه‌كانی كۆمه‌ڵگه‌ی مه‌ده‌نیشدا كردووه بۆ دڵنیابوون له گه‌یاندنی خزمه‌ت بۆ ئه‌و رزگارابووانه . \nله‌میانه‌ی تاوتوێكردنه‌كانی كۆبونه‌وه‌كه‌شدا، به‌شداربووان داوای دادوه‌ریی و لێپێچینه‌وه‌ی راگوزه‌ری رێكوپێكیان كرد بۆ قۆناغی دوای داعش بۆ ئه‌وانه‌ی كه تاوانیان دژی ژنان ئه‌نجامداوه وه‌ك توندوتیژیی سێكسی له‌شه‌ڕدا. ئه‌وان هه‌روه‌ها ئاماژه‌یان به‌وه‌ش كرد كه هه‌مواركردنی "یاسای حیزبه سیاسییه‌كان"یش بۆ دڵنیابوون له نوێنه‌رایه‌تیی ژنان له سه‌ركردایه‌تیی ئه‌و حیزبانه‌دا یه‌كێكه له راسپارده‌كان.\nئه‌وان وتیان كه "پشتگیریكردن و به‌تواناكردنی ژنانی سه‌ربه‌خۆ له پرۆسه‌ی سیاسیدا گرنگه بۆ ئه‌وه‌ی ته‌نانه‌ت له پله‌كانی دروستكردنی بڕیاریشدا نوێنه‌رایه‌تییان هه‌بێت".\nیونامی و رێكخراوی نه‌ته‌وه یه‌كگرتوه‌كان بۆ ژنان له‌گه‌ڵ لێژنه‌ی ئاشته‌وایی نیشتمانی به‌رده‌وام ده‌بن له به‌شداریپێكردنی رێكخراوه‌كانی كۆمه‌ڵگه‌ی مه‌ده‌نی و چالاكوانانی ژنان و ژنانی سه‌ركرده له هه‌موو پارێزگایه‌كاندا و هه‌روه‌ها له هه‌رێمی كوردستانی عیراقیشدا له پێناو به‌شداریپێكردنی ژنان و دابینكردنی نوێنه‌رایه‌تییان له پرۆسه‌ی ئاشته‌وایی نیشتمانی و گفتوگۆدا. وا بڕیاره كه چه‌ندان كۆبوونه‌وه‌ی تریش له پارێزگایه‌كانی تردا، به ناوچه ئازادكراوه‌كانیشه‌وه، ئه‌نجام بدرێن.\nیان خاتو دینا زۆربا له رێكخراوی نه‌ته‌وه یه‌كگرتووه‌كان بۆ ژنان به ئیمێلی ئەم ئیمەیڵە پارێزراوە لە سپام, پێویستە جاڤا سکریپت چالاک بکەیت بۆ بینینی. یانیش به ژماره ته‌له‌فۆنی ٠٠٩٦٤٧٧٠١٩٢٩٤٠١


ڕۆڵی لینین لە شۆڕشی ئۆکتۆبەردا – History Of Kurdistan\nHome / ناوداران / ڕۆڵی لینین لە شۆڕشی ئۆکتۆبەردا\nزريان احمد 2016-04-12\tناوداران لێدوان نووسین ناچالاککراوە لە ڕۆڵی لینین لە شۆڕشی ئۆکتۆبەردا 4,313 Views\nڕۆڵی لینین لە شۆڕشی ئۆکتۆبەردا\nئامادەکردنی :مسته‌فا باهیر\n٩٨ ساڵ لەمەوبەر، چینی کرێکاریی ڕوسی بەڕابەرایەتی حزبی بەلشەفی و سەرکردایەتی ڕابەری مەزنی چینی کرێکار، هاوڕێ لینین، لە ٢٥ ئۆکتۆبەری ساڵی ١٩١٧ گەورەترین شۆڕشی کرێکاریان بەرپا کرد. ئه‌و شۆڕشه لەماوەیەکی کەمدا توانیان دارو دەستەی نیزامی سەرمایەداری لە ڕوسیا تێکبشکێنن و لەشوێنیدا حکومەتێکی شورایی پێک بھێنن. هاوڕێ لینین رۆڵی بەرچاوی هەبوو لەم شۆرشەدا، وەک تروتسکی دەڵیت “ئەم شۆڕشە بە بێ لینین ئه‌سته‌م بوو”.\nبۆیە پێویستە کە باسی رۆڵ‌و نەخشی ئەم رابەرە مەزنە له‌و شۆرشەدا ئەگەر چی بە کورتییش بێت بکەین.\nکاتێک کە ژنانی زەحمەتکیشی ڕوسیا لە ٢٣ / ٢ / ١٩١٧ (بە ڕۆژمێری کۆنی روسیا)، دژ بە هەژاری و نەبوونی نان خۆپیشاندانیان کرد، پاش پەیوەست بوونی کریکاران و جەماوەری زەحمەتکیش بەم خۆپیشاندانەوە توانیان لە ماوەی پێنج ڕۆژدا حکومەتی قەیسەر لەسەر کار وەلا بنێن و حکومەتێکی کاتی لە شوێنی دابمەزرێنن.\nبەشێک لە بەلشەفیەکان لەسەرەتادا پشتیوانی خۆیان بۆ ئەم حکومەتە کاتییە دەربڕی، بەتایبەتی پاش ئەوەی کە ستالین و کامینیف گەڕانەوەو دەستیان گرت بەسەر رۆژنامەی (پراڤدا)داو پشتیوانی خۆیان بۆ حکومەتی کاتی دووپات کردەوە، لینین هەوڵی دەدا دەنگی ببیسترێت، لە ٦ی ئازاردا لە ڕیگای ستۆکهۆلمەوە بروسکەیەکی بۆ ناردن و تیایدا نوسیبووی تەکتیکمان بەم جۆرەیە:\n١- وریایی و خۆپاراستن.\n٢- پێشکەش نەکردنی هیچ جۆرە هاوکاری و پشتیوانیەک بۆ حکومەتی نوێ.\n٣- گومانم بە زۆری لەسەر کرنسکییە.\n٤- چەکدار کردنی پرۆلیتاریا باشترین زەمانەتە.\n٥- هەڵبژاردنی ڕاستەوخۆی دۆمای پترۆگراد.\n٦- نزیک نەبوونەوە لەگەل حزبەکانی تردا.\nوێرای ئەمانەش، لینین نووسین و وتارەکانی خۆی دەنارد بۆ براڤدا بەناوی (نامە دوورەکان).\nلە ١٧ی مارسی ١٩١٧دا لینین لە ڕێگای هاوڕێکانیەوە لە ستۆکهۆلمەوە نامەیه‌کی نارد، که به‌شێک له‌ده‌قه‌که‌ی به‌م شێوه‌یه‌بوو (حزبەکەمان بۆ هەتاهەتایی لەشەرەفی خۆی بێ بەشمان دەکات، لە ڕووی سیاسیەوە خۆی دەکوژێت، ئەگەر ڕازی بیت لەسەر ئەم جۆرە درۆو دەلەسانە، من ئەوە بە باشتر دەزانم کە دابڕێم لە هەر کەسێکی حزبەکەمان کە دەیەوێت ملکەچ بکات بۆ سۆسیالیستیی- نیشتمانی). ئەم نامەیەش هەرچه‌ندە ناوی کەسی تێدا نەهاتبوو، بەڵام مەبەستی کامینیف و ستالین بووە، چونکە ئەوان لەو کاتەدا بەرەو لای سوسیالیستی نیشتیمانی بایان دابووەوە.\nچەند نەخشەیەک دانرا بۆ گه‌ڕانه‌وه‌ی لینین لە سویسراوە بۆ ڕوسیا، به‌ڵام یەک لە دوای یەک شکستی خوارد، تا لە ڕێگای ئەڵمانیاوە بە شەمەندفەریک کە فارغۆنەکەی داخراوبوو، لە ٣ی نیسانی ١٩١٧دا گەشتەوە ڕوسیا. لەلایەن جەماوەریکی زۆرەوە پێشوازی لێ کرا.\nرۆژی دووهەم، واتە ٤ / ٤/ ١٩١٧ لینین راپۆرتێکی نوسراوی دەربارەی بیرۆکەکانی خۆی پێشکەش بە ڕابەران و کادرانی حزب کرد، کە بە (بیرۆکەکانی ئەپریل) ناسراوە. هیچ کەس لەگەڵ ئەم بیرۆکەیەی لینین دا نەبوو. جگە لەوەش لەلایەن حزبه‌کان و حکومەتی کاتییەوە چەندەها تۆمه‌تیان بۆ هەڵبەست و هاوڕێیانی خۆشیان پێان سەیر بوو، کە لینین باسی شتی له‌و شێوه‌یه دەکات. لە رۆژی ٧ی نیساندا لە ڕۆژنامەی پراڤدادا بیرۆکەکانی کە هیچ کەس مۆری خۆی لێ نەدابوو، تەنها بە ناوی خۆیەوە بڵاوکرایەوە.\nلینین لەگەل ئەندامان و هەڵسوراوانی کرێکاریی لە پترسبوورگ کەوتە قسە کردن و گێڕانی کۆرو سمینار. هەوادارێکی زۆری لە رێکخستنه‌کانی حزب هێنا بەلای بۆچونەکانی خۆیدا. بۆیە داوای لە حزب کرد، کە لە زووترین کاتدا کۆنگرە بگرێت. هەر بۆیە حزب لە رۆژی ٢٤ / ٤ تا ٢٩ / ٤ گۆنگرەی به‌ست. لەو کۆنگرەیەدا ١٤٩ نوێنەر بەشداربوون کە نوێنەرایەتی ٧٩ هەزار کەسیان دەکرد. ئەوانەی کە دژ بە بۆچوونەکەی لینین بوون، تەنها ٧ دەنگیان بەدەست هێنا.\nحکومەتی کاتی ئەو بەڵێنانەی کە دابووی بە جەماوەری زەحمەتکێش بۆی جێبەجی نەدەکرن. جەنگ بەردەوام بوو، زەوی لەلایەن دەرەبەگەکانەوە هەر داگیر کرابوو، باری ئابوری زۆر گران بوو، نان بە گرانی دەست دەکەوت.هەربۆیە ڕۆژانە کرێکاران پەیوەست دەبوون بە بەلشەفیەکانەوە.\nئەمانە هەمویان لە ناو شوراکاندا ڕێك دەخران و لەکاتی تایبەتدا راهێنانیان لەسەر بەکارهێنانی چەک پێ دەکرا. تروتسکی بۆچونەکانی لەگەل لینین یەکی دەگرتەوە. لەو کاتەشدا ترۆتسکی ڕابەری شوراکانی سانبترسبۆرگ بوو. لەگەل لینین خۆشەویستترین کەسانی گه‌ڕه‌که کرێکاریەکان بوون. ئه‌و کات ئەوان هێزێکی چەکداری مه‌شقپێکراویان هه‌بوو.\nحکومەتی کاتیی ئەمەی بە مه‌ترسی بینی، بۆیە لە مانگی تەمموزدا بەناوی سەرکوتکردنی خۆپیشاندەران هێرشی کردە سەر ڕۆژنامەی پراڤداو داگیری کرد. پاشان بارەگاکانیشیان پی چۆڵ کردن وکەوتە گرتن و ڕاونانی ڕابەرانی بەلشەفی لەوانە ترۆتسکی گیرا، بەلام لینین توانی خۆی دەرباز بکات و بۆ ماوەی ١١١ رۆژ لە ٦ / ٧ / ١٩١٧ تا ٢٥ / ١٠/ ١٩١٧خۆی حەشار بدات هیچ کەس بۆی نەبوو لینین ببینێت تەنها چەندکەسێک نەبێت لە هاورێکانی، لەم ماوەیەدا توانی کتیبی (دەوڵەت و شۆرش) بنووسێت.\nلە مانگی ئابدا کە بەلشەفیەکان بە نهێنی کاریان دەکرد، لە لایەن جەنەرال (کۆرنیلۆف)ەوە کە کاتی خۆی کرنسکی بانگی کردبوو بۆ سەرکوت کردنی بەلشەفیەکان، دەربەگەکان و سەرمایەدارەکان، پاشماوەکانی قەیسەر داوایان لە جەنەرال کۆرنیلۆف کرد، کە ئەوان هاوکاری دەکەن بۆ ئەوەی کە دەسەلات لە کرنسکی وەربگرێتەوە. بەو پێیەی کە سوپایەکی زۆری بە دەستەوەیەو لەنزیک سانبترسبۆرگە. کۆرنیلۆف بەرەو ئەو شارە ڕێکەوت. بۆیە کرنسکی پەنای برد بۆ بەلشەفیەکان بۆ هاوکاری کردن. ترۆتسکی لە زیندان بەربوو و دەستی کرد بە دامەزراندنی سوپای سور. شورا کرێکاریەکان، کە بەشی زۆریان چەکداربوون، توانیان پاشەکشە بە سوپاکەی کۆرنیلۆف بکەن و خۆشی دەستگیر بکەن.\nئەم سەرکەوتنە بەلشەفیەکانی بەهێزکرد. شوراکان لە بەڕێوەبردنی دەسەڵاتدا ڕۆڵیان هەبوو، کە بەلشەفیەکان زۆرینە بوون لەم شورایانەدا.\nلە مانگی ئەیلولدا لینین داوای ڕاپەڕینی دەکرد. چەند نامەیه‌کی نارد بۆ کۆمیتەی ناوەندی، به‌ڵام نامەکانی پشت گوێ دەخران. تا وای لێهات لینین نامەیەکی توندی نوسی بۆ کۆمیتە ناوەندی و داوای وازهینانی کردبوو لە ئەندامێتی کۆمیتەی ناوەندی و پەنا دەبات بۆ رێکخستنه‌کان بۆ بەستنی کۆنگرە. کۆمیتەی ناوەندی ناچار بوو کە بەپەلە کۆبونه‌وه‌یه‌ک دابنیت بۆ ئەندامانی کۆمیتە ناوەندی.\nلە ڕۆژی ١٠ / ١٠ لە ماڵی سۆخانوف لە شەقامی ( کاربوفکا ،٣٢ شوقەی ٣١ )، لەو کۆبونه‌وه‌یه‌دا ١٢ کەس لە ئەندامانی کۆمیتە ناوەندی بەشدار بوون لە کۆی ٢١ ئەندام. لینین باسی نەخشەکارەکانی خۆی کرد بۆ ئەوەی کە ڕاپەرین ئەنجام بدەن، ئەم دانیشتنه نزیک بە ١٠ کاتژمێری خایاندو لە کۆتایدا نەخشەکارەکە خرایە دەنگادانەوە، ١٠ لە ئەندامان ڕازی بوون به‌ڵام، هەریەک لە کامینۆف و زیمینۆف دژی ئەو بڕیارە بوون.\nلەم ڕۆژەدا نەخشەکاری ڕاپەرین دانراو لە ڕۆژی ٢٥ی ئۆکتۆبەر بەلشەفیەکان توانیان دەسەڵات بە دەستەوە بگرن و یەکەم حکومەتی خۆیان پێکهێنا.\nلینین بوو بە یەکەم سەرۆکی ئەو حکومەتە کە ناویان نا ئەنجومەنی کۆمیساریای گەل، کە لە ١٥ کەس پێک هاتبوون. لینین خۆی بوو بە سەرۆکی ئەنجومەنەکە. لە سەرەتای ساڵی ١٩١٨دا بە هاوکاری دەوڵەتە سەرمایەدارەکانی وەک یابان، بریتانیا، کندا، فرنسا، ئیتاڵیا، ئه‌مریکا، ئه‌ڵمانیا، ئوسترالیا، یۆنان و زۆری تر کە ئەم شۆرشەیان بە خەتەرێکی گەورە بۆ سەرخۆیان دەزانی کەوتنە یارمەتی دانی.\nدەربەگەکان، سەرمایەدارنی روسی، هەندێ لەدەست و پێوەندی قەیسەر لە جەنەڕاڵەکانی سوپاو شەڕێکی ناوخۆیان دروست کرد، کە تاسالی ١٩٢٣ خایاند. لەم شەرەشدا بە سەدان هەزار کەس کوژران‌و زۆر هەوڵیان دا بۆ لەناوبردنی لینین تا لە ٣٠ / ٨ / ١٩١٨ لە کاتیکدا کە لینین کۆبوونەوەی بە کرێکارانی کارگەیەک دەکرد، لەکاتی هاتنە دەرەوەی لە لایەن ( فانیا کابلان) بانگی لینینی کردو دایە بەر دەستڕێژی گولە.\nسێ فیشەک بەر لینین کەوت‌و به‌سه‌ختی برینداربوو. لە ئایاری ١٩٢٢ لینین توشی یەکەم جەلتەبوو، لای ڕاستی توشی شەلەل کرد. لە مانگی ئەیلولی هەمان ساڵدا توشی جەلتەی دووهەم هات. مەکتەبی سیاسی بریاریاندا کە لینین دانیشێت و کار نەکات، لینین گومانی هەبوو لە رابەرانی حزبەکەی بەتایبەتی لەململانێی نێوان تروتسکی و ستالین، بۆیە وەسێتنامەیەکی لەرۆژی ٢٥/١٢/١٩٢٢ نوسی بەشێک لە وەسێتنامەکەیدا دەڵێت: “هاوڕێ ستالین لەو ڕۆژەوە کە بوەتە سکرتێری حزب، وردە وردە دەسه‌ڵات لەدەستی خۆیدا پاوان دەکات و دڵنیانیم کە ئەو بتوانێت بەشێوەیەکی دروست کەڵک لەو دەسه‌ڵاتە وەربگرێت”.\nجگە لەمە، لینین بۆچونی خۆی لەسەر بەشێک لەڕابەرانی حزبەکەی دەربڕیوەو ئاگاداریان دەکات کە ئاگادری تروتسکی و ستالین بن. لە٤/١/١٩٢٣ یاداشتێکی بۆ وەسێتنامەکەی خۆی زیاد دەکا، کە نیشانی دەدات جار له‌دوای جار زیاتر لە ستالین نیگەرانە لە بەشێک لەویاداشتەدا دەڵێت “ستالین زۆر توندە، هەربۆیەش من پێشنیار دەکەم بە هاوڕێیان، کە ڕێگایەک بۆ لەسەرکار لابردنی ستالین بدۆزنەوەو جێگرەوەیەکی شیاو وگونجاوی لەجێ دابنێن”.\nلە مانگی ئازاری ١٩٢٣ لینین جه‌ڵته‌ی سێیه‌م لێداو ئەم جارە لە جێگا خستی و لە قسە کردن کەوت.\nلە ٢١/ ١/ ١٩٢٤ لینین گیانی له‌ده‌ستداو لاشه‌که‌ی مۆمیا کراو لە گۆرەپانی سور لە مۆسکۆ نێژرا، بە نەمانی لینین شۆرشی مەزنی ئۆکتۆبەریش بەرەو نەمان رۆشت.\n“مێژووی شۆرشی روسیا” لە نوسینی لیون تروتسکی.\n“لە لینینەوە بۆ پۆتین” لە نوسینی مەحموود تلووعی وەرگیرانی رەسوول سولتانی.\n“عشرة ایام هزة العالم” نوسینی جۆن رید.\nئه‌م به‌روارانه به رۆژ ژمێری کۆنی روسیه.له‌گه‌ل رۆژمێری تازه‌ی زاینی 13 رۆژ له‌دواوه‌یه که‌واته به‌م پێیه شۆڕسی ئۆکتۆبه‌ر ده‌که‌وێته 8ی 11ی 1917\nPrevious كورد و باكوری كوردستان له‌سه‌ره‌تای مێژووه‌وه هه‌تا شه‌ڕی دووه‌می جیهان – 3 به‌رگ\nNext زانایه‌کی بابانزاده‌ی له بیرکراو: ئه‌حمه‌د نه‌عیم 1872- 1934\nیه‌كه‌مین نه‌خشه جوگرافییه‌كان كه ناوی كوردستانیان تێدا هاتووه


شه‌هید جه‌مال سكتانی فه‌رمانده‌ی كه‌رتی 3ی تیپی 91ی سه‌فین – Knwe.org\nسەرەکی » ئاراستە » شه‌هید جه‌مال سكتانی فه‌رمانده‌ی كه‌رتی 3ی تیپی 91ی سه‌فین\nشه‌هید جه‌مال سكتانی فه‌رمانده‌یه‌كی جوامێر و كه‌سایه‌تییه‌كی جه‌ماوه‌ری و پێشمه‌رگه‌یه‌ك لێوان لێواو له دڵسۆزی بۆ خاك و نه‌ته‌وه، پێشمه‌رگه‌یه‌ك تا سه‌رئێسقان خۆشه‌ویست و خۆنه‌ویست.\nهه‌ڤاڵ رێبوار كونه‌فلوسه‌یی پێشمه‌رگه‌ی دێرین له تیپی 91ی سه‌فین، ده‌رباره‌ی شه‌هید جه‌مال وتی: سه‌ره‌تا سه‌ری رێزو نه‌وازش بۆ شه‌هید جه‌مال سكتانی و سه‌رجه‌م شه‌هیدان داده‌نه‌وێنم، له راستیدا له‌گه‌ڵ شه‌هید ته‌مه‌نی هاوڕێیه‌تی و هاوسه‌نگه‌ریمان نزیكه‌ی ساڵێكی خایاند، به‌ڵام ئه‌وه‌ی به‌درێژایی ژیانم له بیری ناكه‌م بوێری و قاره‌مانی و قسه خۆشی و لایه‌نی كۆمه‌ڵایه‌تی ئه‌و هه‌ڵۆ به‌رزه فڕه‌یه.\nباسكردن له هه‌ر لایه‌نێكی ژیانی ئه‌و شه‌هیده به‌چه‌ند لاپه‌ڕه‌یه‌ك ته‌عبیر ناكرێت، چونكه ئازایه‌تی ئه‌و پیاوه به‌ڕاستی جێگای سه‌رسوڕمان بوو بۆ هه‌موومان.\nشه‌هید جه‌مال جیهانێك بوو له‌پاكی، ئاسمانێك بوو پڕ له هیوا و خوێندكارێكی زیره‌ك و به سه‌لیقه و به‌هره‌مه‌ندی رێبازه‌كه‌ی مامی گه‌وره‌مان بوو، پیاوێكی رووخۆش و ئه‌دایه‌كی جوانی هه‌بوو له قسه‌كردن، وره‌یه‌كی پۆڵاین بوو بۆ پێشمه‌رگه و هاوڕێكانی، خۆشه‌ویستی و هه‌ستی بۆ نیشتمانه‌كه‌ی وای لێكردبوو كه هه‌میشه له پێشی پێشه‌وه‌ی شه‌ڕه‌كان بێت و گورزی جه‌رگبڕ له فاشیه‌كان بووه‌شێنێت.\nشه‌هید سكتانی له‌رووی جه‌ماوه‌ریه‌وه پێاوێكی كراوه‌وخاكی بوو هه‌میشه به‌ره‌وشته به‌رزه‌كه‌ی خۆی وا لێكردبوو گوندنشینه‌كان رێزی زیاتری ئێمه‌ش و ته‌واوی پێشمه‌رگه بگرن به‌هۆی ئه‌وه‌وه.\nبه‌ڵام داخی گرانم زۆربه‌ی ئه‌وانه‌ی فه‌رمانده‌ی ئازاو دلێر بوون ته‌مه‌نیان كورت بوو، هه‌روه‌ك ئه‌ویش له رێكه‌وتی 5/1/1986 گه‌یشته كاروانی نه‌مران له چیای ئاوه گرد.\nشه‌هید جه‌مال ئیبراهیم مسته‌فا حه‌مه‌د ناسراو به جه‌مال سكتانی، له‌دایكبووی ساڵی 1949ی گوندی (سكتان)ی ناحیه‌ی سكتان له قه‌زای كۆیه.\nساڵی 1970 بۆته پێشمه‌رگه‌ی شۆڕشی ئه‌یلول تا نسكۆی 1975ی شۆڕش، ساڵی 1979 په‌یوه‌ندیكردووه به رێكخستنه‌كانی یه‌كێتیی نیشتمانیی كوردستانه‌وه و ساڵی 1980 بووه به پێشمه‌رگه له ناوچه‌ی خۆشناوه‌تی، دواتر له تیپی 91ی سه‌فین درێژه‌ی به پێشمه‌رگایه‌تی داوه و بۆته فه‌رمانده‌ی كه‌رتی 3ی ئه‌و تیپه.\nله ژیانی پێشمه‌رگایه‌تییدا به‌شداریی ده‌یان داستان و نه‌به‌ردی و شه‌ڕی كردووه، له‌وانه: سه‌ركه‌ند و زێبار، شه‌ڕی قه‌راسنج، لێدانی ره‌بایه‌كانی كۆرێ حوجران و كۆیه و لێدانی ره‌بایه‌كانی هیزۆپ و كانیماران، شه‌ڕی بالیسان و لێدانی ره‌بایه‌كانی هیرا ن و شه‌قڵاوه و مه‌سیف.\nبه‌داخه‌وه، رۆژی 5 /1/ 1986 له هێرشێكی سوپای به‌عس بۆ چیای (ئاوه‌گرد)ی سنووری مه‌ڵبه‌ندی 3ی هه‌ولێر، شه‌هید كراو بووه یانزه‌یه‌مین شه‌هیدی بنه‌ماڵه‌كه‌ی.


ئه‌ڤرۆ هه‌مى حه‌جى ل عه‌ره‌فێ نه. – مالپه‌رێ خابير\nسێ شه‌ممه , شوبات 25 2020\nسەرەتا / به‌شێن مالپه‌ری / ئاینى / ئه‌ڤرۆ هه‌مى حه‌جى ل عه‌ره‌فێ نه.\nئه‌ڤرۆ هه‌مى حه‌جى ل عه‌ره‌فێ نه.\nأ.ن 2019-08-10\tئاینى لابردنی بۆچوون 137 بینین\nب 6 خالان به‌لايا خوه بكه نيعمه‌ت:\nئه‌و چه‌ندا پێغه‌مبه‌رێ مه (سلاڤێن خودێ لسه‌ر بن) ژ پێغه‌مبه‌رێن دی جودا دكت\nئه‌ڤرۆ رۆژا شه‌مبيێ (9ی زی الحجە) كو بەرامبەرە ب 10 ئوغوستوسا 2019ـێ حه‌جیێن سەرتاسەری جیهان، كو ژمارا وان ژ دوو ملیونا ده‌ربازبییه، ئێك ژ مه‌زنترین روكن و بوهایێن فه‌رزا حەجێ دێ جێبەجێ كن، ئەو ژى، راوەستانە ل سەر چیایێ عەرەفێ و ده‌وروبه‌ر.\nچیایێ ره‌حمه ئانكو چیایێ عه‌ره‌فێ كو حه‌جى لێ دراوه‌ستن، دكەڤیتە نێڤبه‌را مەككەهـ و تائیفێ دا،و نێزیكی 22 كیلۆمەترا ژ مەككەهێ و 10 كیلۆمەترا ژ مینایێ و 6 كیلۆمەتران ژى، ژ موزدەلیفێ دویرە.\nروكنێن فه‌رزا حه‌جێ چوارن،یا ئێكێ ل به‌ركرنا ئیحراما (كو دوو پارچێن قوماشێ سپینه بۆ زه‌لامان)ده‌ستپێ دكت، و دڤێت هه‌ر حه‌جیه‌ك هەر چوار روكنا بجهـ بینت و ئه‌گه‌ر نه، حه‌جا وى نه‌یا دروسته و مه‌زنترین روكن ژى ئه‌ڤرۆكه دێ هێته بجهكرن، ئه‌وژى راوه‌ستانه ل چیایێ عه‌ره‌فێ.\nیا دووێ، پشتى ل به‌ركرنا ئیحرامان ،راوەستانە ل سەر چیایێ ره‌حمه ئانكو عه‌ره‌فێ، كو محمد پێغه‌مبه‌رى(سلاڤێت خودێ لێ بن) دووپاتى لڤى روكنى كریه، و د فەرمودەیەكێ دا هاتییه (الحج عرفة)، ئانكو حەج هه‌مى عه‌ره‌فه‌یه و وه‌كى زانا شرۆڤه دكن (حه‌جا راستەقینە ئەو حەجەیە هەركەسه‌ك ژبه‌رى رۆژ ئاڤا ببیت، بگه‌هته عه‌ره‌فێ ل وى ده‌مى حه‌جا وى، یا دروسته،و دێ هێته قه‌بولكر).\nروكنێ سیێ ژ فه‌رزا حه‌جێ،پێكدهێت ژ ته‌وافا (ئیفازێ) واتە تەواف كرن ل حه‌ره‌ما موباره‌ك و به‌رێ ره‌ش، یا چوارێ و دووماهى روكن پێك دهێت ژ چون وغاركرن، دناڤبه‌را سەفا و مەروایێ دا.\nدیسان ل دور فه‌رزا حه‌جێ ل ده‌مێ حه‌جاج ئه‌ڤان هه‌ر چوار روكنا ب جهـ دئینن ل سه‌ر وان هه‌یه چه‌ند ئه‌رك و كاره‌كێن دى ژى جێبه‌جێ بكن، ژوانا، مانا وان ل ناوچه‌یا (موزدەلیفێ) ل شەڤا جەژنا قوربانى تاكو نیڤا شه‌ڤێ دوه‌رگێرت، جاردى مانا وان ل مینایێ ل شەڤێن تەشریقێ دا، هەروەسا، هاڤێتنا بەران ئانكو (ره‌جما شه‌یتانى)ل جەمەراتان، و سەرتراشینا حه‌جیێن زه‌لام یان ژى برینا هنده‌ك ژ پرچا وان،ل دووماهیێ ژى ل سه‌ر وان هه‌یه تەوافا ماڵئاڤایێ بكن، ئه‌وژى خاترخاستنا حه‌جى یایه ژ مالا خودێ یا مه‌زن و موباره‌ك و وان وارێن پیرۆز، و زڤرینا وانایه به‌ره‌ف ملله‌ت و كه‌س و كارێن وان.\nدواتر ب ڤێ ڤه‌خارنێ په‌نجه‌شێرێ دویربێخه و زه‌ڤله‌كان بهێز بێخه.\nدواتر چاوانییا دابه‌شكرنا گوشتێ قوربانی ل رۆژا جه‌ژنا قوربانی؟\nبه‌ری تو گونه‌هێ بكه‌ی یان هزرێ تیدا بكه‌ی هشیار به ژئه‌ڤان خالا:\nبه‌ری تو گونه‌هێ بكه‌ی یان هزرێ تیدا بكه‌ی هشیار به ژئه‌ڤان خالا: مالپه‌رێ خابير / …\nپەرلەمانێ چینێ خوارنا چەند گیانەوەران قەدەغەكر\nحكومه‌تێ ل سه‌رجه‌م ناڤه‌ندێن خاندنێ بهێنڤه‌دانا فه‌رمی راگه‌هاند\nسۆباهى مووچه‌یێ ئه‌ڤان جهان دێ هێته دابه‌شكرن\nوێنه‌یێ سێ دووری .. پێنگاڤه‌ك بۆ به‌رهه‌مئینانا ده‌رمانه‌كی بۆ ڤایرۆسێ كۆڕۆنا دهێته به‌ڵاڤكرن\nڤه‌كولین: قه‌ده‌غكرنا كێشانا چگاره‌یان ئاستێن مرنێ كێم دكت\nڤه‌كولین: چوكولات هاریكاره بۆ گه‌شه‌كرنا كورپه‌له‌یێ د زكێ ده‌یكێ دا\nڤه‌كولین: توندوتیژییا خێزانی دبت ئه‌گه‌رێ زارۆكبینا پێشده‌م\nڤه‌كولین: خارنێن زه‌نگین ب ئه‌لیافا مرۆڤی ژ نه‌خوه‌شیێن سیهان دپارێزت\nڤه‌كولین: خارنا به‌فرێ ل باژێران دبارت مه‌ترسییه لسه‌ر ساخله‌میێ\nشیره‌تێن سڤك و گرنگ بۆ خوه‌پاراستن ژ كورونایێ:\nدبت خوهدانا ب شه‌ڤ ئاماژه‌یه‌كا په‌نجه‌شێرێ بت\n14 مفایێن ساخله‌مى يێن دارچینێ:\nشیرێ ده‌یكێ خارنا سه‌ره‌كی یه بۆ گه‌شه‌كرنا زارۆكێن ساڤا\nژه‌هرا ئه‌ندومییان ب رازیبینا ده‌یبابان زارۆك دخون\nبه‌شێن مالپه‌ری (3,794)\nگەشەپێدانا مرۆڤی (56)\nشوبات 2020 (123)\nكانونی دووه‌م 2017 (412)\nتشرینی دووه‌م 2016 (374)\nئازار 2016 (282)\nشوبات 2016 (178)\nتشرینی دووه‌م 2015 (86)


كۆمیسیۆن: پێنج ملیۆن و 500 هه‌زار كه‌س ده‌توانن به‌شداریی پڕۆسه‌ی ریفراندۆم بكه‌ن\nوته‌بێژی ئه‌نجوومه‌نی كۆمیسیارانی كۆمیسیۆنی باڵای به‌سه‌ربه‌خۆی هه‌ڵبژاردن و راپرسی هه‌رێمی كوردستان، رایگه‌یاند نزیكه‌ی پێنج ملیۆن و 500 هه‌زار كه‌س ده‌توانن به‌شداریی پڕۆسه‌ی ریفراندۆم بكه‌ن، و له سبه‌ینێوه بانگه‌شه بۆ ریفراندۆم ده‌ست پێده‌كات.\nبه پێی لێدوانی به‌رپرسانی كۆمیسیۆنی باڵای هه‌ڵبژاردن و راپرسی تا ئێستا نۆ قه‌واره خۆیان بۆ چاودێریكردنی پڕۆسه‌ی راپرسی تۆماركردووه و كۆمسیۆن تۆماركردنی ناوی قه‌واره سیاسیه‌كانی بۆ 18ی ئه‌م مانگه درێژكردوه‌ته‌وه.\nشێروان زرار ئاشكرای كرد پێنج ملیۆن و 500 هه‌زار كه‌س له هه‌رێمی كوردستان و ناوچه كوردستانییه‌كانی ده‌ره‌وه‌ی ئیداره‌ی هه‌رێم ده‌توانن به‌شداریی پڕۆسه‌ی ریفراندۆم بكه‌ن كه بڕیاره له 25ی ئه‌یلوولی ئه‌مساڵ به‌ڕێوه‌بچێت.\nئه‌و به‌رپرسه‌ی كۆمیسیۆنی باڵای سه‌ربه‌خۆی هه‌ڵبژاردن و راپرسی هه‌رێمی كوردستان باسی له‌وه‌شكرد كه له سه‌روبه‌ندی چاره‌سه‌ركردنی كێشه‌ی ده‌نگدانی كوردستانییانی ده‌ره‌وه‌ن كه ئێستا فۆرمی خۆراك كراوه‌ته مه‌رج بۆ به‌شداریكردنییان له پڕۆسه‌ی ریفراندۆم.


بارزان محمدەسوورە: باران بارینی دەستکرد چییە. – WTARIKURD\nباران بارینی دەستکرد، بریتیە لەو کردارانەی، کەمرۆڤ دەست دەبات بۆ هەورو دەستکاری دەکات. بۆ ئەوەی وابکات، ئەم هەورەی ئاوی هەڵگرتووە، دڵۆپەکانی قورس بکات و بیکاتە باران لەو ناوچەیەی ڕاستەوخۆ، کەدەیەوێت. ئەمەش گۆڕین و دەستکاری کردنی ناوەڕۆکی هەورەکەو سیفەتەکانی، ئەمەش بڵاوکردنەوەو پێداپڕژاندنی مادەی درووست کراو بەهەورەکەدا بۆئەوەی بیکاتە باران بارین. ئەمەش بۆ ئەوەی ناوکی هەورەکە، چڕبکرێتەوەو یان چڕبوونەوەکە خێراتر بکات دڵۆپە ئاوەکان قورستر یان قەبارەکەیان گەورەتر بکات، لەڕێی گەشەکردنەوە.\nلەهەوری گەرم: کرداری باران بارین، خێرادەکرێت لە ڕێگەی زیادکردنی ناوکی چڕبوونەوە، یان ئەو دەنکۆڵانەی، کەتوانای هەڵمژینی ئاویان هەیە، وەک گەردی خوێ، یۆدیدی زیوی، نیتراتی ئامۆنیا.لەدەوری خۆیان ئاوەکە کۆدەکەنەوە تا بگەنە ئەو دڵۆپە ئاوانەی قورس دەبن و هەواکە پێی ڕاناگیرێن و بەر دەبنەوەو باران بەم هۆیەوە دەبارێت. بەڵام باراندن لەهەوری سارددا: ئەگەری باشترە، وەک لەهەوری گەرمدا؟ چونکە لە هەورە ساردەکاندا، بەبەستنی دڵۆپە ئاوە زێدە ساردەکان دەست پێدەکات، لەڕێگەی مادەی دوانەئۆکسیدی کاربۆنی وشک و یۆدیدی زیوی.\nبەمەش پێش بینی کراوە لەو وڵاتانە، کەڕێژەی باران نزیکەی ٪10 – 20 زیادبکات.\nمەحمو رەزا ئەمین: بزوتنەوەی گۆڕان خەریکی چی‌یە؟


ebdulrehman bamerni: حكومەت چاوان قەرەبۆیا وولاتیان بكەت\nخوشبەختانە، رێكەفتن دناڤبەرا هەرێما كوردستانێ و عیراقێ دا بو بەرژەوەندا كوردان هاتە ئیمزا كرن، كو رەنگە ژ دەستپێكا سالا بهێت، جومگەیێن ڤێ رێكفتنێ بكەڤنە كاری و بارودوخێ ئەڤە چەند هەیڤە هەرێم كەتیە تێدا، گوهورینێ بخوە ڤە بگریت. لێ پسیار لڤێرە، دبەرامبەری هەڤكارییا هاولاتی دگەل پێشڤەبرنا ڤان كێشمەكێشان و چوك نەدانا وی ل بەرامبەری ڤێ كارتێ، كو حكومەتا عیراقێ بو خوە ب باشترین چەك بكارئینای، كو هاولاتی كەربا خوە دارێژیت و هاولاتی ئەو كەرب نە دارێژت و بو بەشەك ژ سەنگەری، حكومەت، بو قەرەبوكرنا وی چ بكەت؟ ئەڤە ددەمەكی دا، هاولاتی ژ گەلەك ئالیان ڤە زەرەرمەند بو، هەر ژ گیروبونا مووچێ وی یێ هەیڤانە، كو تا نوكە ژی مووچێ دوو هەیڤێن وی نە گەهشتیە دەستێن وی، ئەڤێن نە موچە دار ژی، هەمی برەنگەكی و دوان زەرەرمەند بون، كارێن وان پەككەفتی بون، پێشینە هاتبونە راوەستاندن، هەمی پروژە و جهێن كاری یێن ژ كار نەكەفتین ژی، گەلەك ب بێچارەی پرێڤەدچوون، یا ژهەمیێ كاریگەر تر بو هاولاتی، گرانبونا بهایێ لیترا پانزینێ بو، كو ددەمەكی دا، نەبونا موچەی، كارتێكرن ل سەر ڤی هاولاتی دكر و دگەل دا ژی، گرانبونا بهایێ پانزینێ، گڤاشتنەكا دی ل سر پرێڤەچوونا ژیانا وی یا ئاسایی دكر.\nحكومەت چ بكەت بو ڤێ قەرەبویێ. دبیت كەسان هەبن بێژن، حكومەت ژ هاولاتی یە و هاولاتی ژ حكومەتێ یان كو، ئەڤ بێهنفرەهییا هاولاتی ل بەرامبەری ڤان كێشمەكێشەییان كێشایی، وەك ئەركەكێ نیشتیمانی یە و هاولاتی چ منەتان ناكەت، ژبەركو ئەو دەستكەفتێن هەنێ و پێداگیرییا سەركردایەتیا كوردی و ئێك دەنگییا وان بەرامبەری ڤان گرژیان، بو هاولاتی بخوە بن و ئێكەمین سودمەند ژی هەر ئەو بخوە بیت. تا ڤێرە راستە، بەلێ دهەمان دەمدا، ئەگەر هاولاتی و گروپێن تێكدەر، بەروڤاژی ڤێ بێهن فرەهیێ كارێن تێكدەرانە و نە رازیبونێ كربانە، هینگێ دا، هەڤسەنگییا گرژیێن هەرێمێ و بەغدا ژی دەرز دبەرژەوەندا بەغدادا كەڤنێ، كو خوشبەختانە خەونا، خودانێن وان بریاران ل بەغدا وەسا نە دەركەت و هالاوتیێ كورد، بەروڤاژی هزرا وان، ژبو ڤان دەستكەفتان گەلەك قوربانی داینە و بێ پیل و پارە، بێ دەستكەفت و (ئیمتیازات)، هەردەم خوە ل بەروكێ شەری و بەرخوەدانێ و قوربانیدانێ دیتیە و لهیڤییا چ پاداشتان ژی نەبویە.\nنوكە دەم یێ هاتی، حكومەت قەرەبوییا بێهنفرەهییا هاولاتی بكەت، دا ئەڤ هاولاتیێ هەنێ و بێ بەرامبەر و بێ دودلی خوە ل تەنگاڤیێن حكومەتێ بكەتە خودان، كو ئەم دزانین گەفێن بەردەوام هەنە و ئەڤ گەفێن هەنێ ژی بەردەوام دخوە نویكرنێ دانە، دڤێت حكومەت بیر ل ئەرزانكرنا بهایێ لیترا پانزینێ بكەت و چاوان هەمی بزاڤێن خوە دابونە كاری، كو مووچەی بو فەرمانبەران دابین بكەت، دڤێت هوسان هەمی بزاڤان بكەت، كو دوبارە دەست بزڤراندنا بهایێ لیترا پانزینێ بكەت و وەك بەەرێ و چ بهانە نەماینە، كو حكومەت خوە پاش بهێلیت و دەم هاتیە خوە ل قەرەبوكرنا هاولاتی بكەتە خودان.\nدروژناما وار ژمارە 1228 دا هاتیە بلاڤ كرن


📊 Babet 374,065 | Wêne 58,944 | Pertk PDF 10,966 | Faylî peywendîdar 42,349 | 📼 Video 167 | 🗄 Serçawekan 14,566\n◄ Encam: Found 144, page 1 of 15 Items per page: 🗐 1 🗐 5 🗐 10 🗐 25 🗐 50 🗐 100\n📊 10 هەزار پلەی عەمید تا فەریق لەهەرێمی کوردستان هەیە Amar u Rapirsî\n📅 Katî tomarkrdin Feb 3 2018 9:40AM\n👁 Em babete 2,428 car bînrawe\nئەندامێکی لیژنەی نەزاهە لەپەرلەمانی کوردستان، ئاشک [ Zortir... 👁] ✖ ✖ ✖ 0 0 ✔ 89% ✍ H.B. 3-2-2018 9:40:32\n📊 100 پڕۆژە لەوەبەرهێنەران وەردەگرێتەوە Amar u Rapirsî\n👫 Nawy tomarkar Evîn Îbrahîm Fetah\n📅 Katî tomarkrdin Jun 18 2017 12:09AM\n👁 Em babete 4,954 car bînrawe\nبەرپرسێکی دەستەی وەبەرهێنانی هەرێم ئاشکرای دەکات، [ Zortir... 👁] ✖ ✖ ✖ 0 1 ✔ 91% ✍ E.Î.F. 18-6-2017 0:09:46\n📊 100 هەزار فەرمانبەری بندیوار لە هەرێمی کوردستان هەن Amar u Rapirsî\n📅 Katî tomarkrdin Oct 28 2014 12:05PM\n👁 Em babete 11,436 car bînrawe\nپەرلەمانتارێکی فراکسیۆنی گۆڕان لە پەرلەمانی کوردست [ Zortir... 👁] ✖ ✖ ✖ 0 0 ✔ 79% ✍ H.B. 28-10-2014 12:05:25\n📊 130 هەزار کەس بە نایاسایی خانەنشین کراون لە هەرێمی کوردستان Amar u Rapirsî\n📅 Katî tomarkrdin Sep 25 2019 9:59PM\n👁 Em babete 351 car bînrawe\nبەپێی خشتەی دابەشکردنی مووچەی وەزارەتی دارایی و ئا [ Zortir... 👁] ✖ ✖ 0 2 ✔ 99% ✍ J.O.E. 25-9-2019 21:59:13\n📊 245 هەزار ناوی ساختە لە تۆماری دەنگدەراندا هەیە Amar u Rapirsî\n📅 Katî tomarkrdin Dec 7 2017 11:51AM\n👁 Em babete 1,486 car bînrawe\nبەپێی لیستی تۆماری دەنگدەرانی کۆمسیۆنی باڵای سەربە [ Zortir... 👁] ✖ ✖ ✖ 0 0 ✔ 91% ✍ M.B. 7-12-2017 11:51:20\n📊 31 هەزار تۆن گەنمی جوتیاران مەترسی خراپبوونی لەسەرە Amar u Rapirsî\n📅 Katî tomarkrdin Jan 23 2017 9:13PM\nڕۆژنیوز – هاوکار مستەفا لەگەڵ ئەوەی بەرپرسانی ئید [ Zortir... 👁] ✖ ✖ ✖ 0 0 ✔ 91% ✍ H.B. 23-1-2017 21:13:08\n📊 370 هەزار دەفتەر دۆلاری پڕۆژەکان دیارنامێنێت Amar u Rapirsî\n📅 Katî tomarkrdin Jan 13 2015 2:28PM\n👁 Em babete 7,657 car bînrawe\nلەماوەی دو ساڵدا بڕی 4 ترلیۆن و 422 ملیار دینار [ Zortir... 👁] ✖ ✖ ✖ 0 0 ✔ 79% ✍ H.B. 13-1-2015 14:28:13\n📊 40 ملیار دیناری پێشمەرگە دیار نامێنێت Amar u Rapirsî\n📅 Katî tomarkrdin Feb 13 2015 1:21PM\n👁 Em babete 7,359 car bînrawe\nسۆران کەریم دوای ئەوەی بە نووسراوێک، پەرلەمانت [ Zortir... 👁] ✖ ✖ 1 0 ✔ 99% ✍ H.B. 13-2-2015 13:21:25\n📊 42 هەزار کەس ناویان لە لیستی خاوەن پێداویستی تایبەت دەرهێنراوە Amar u Rapirsî\n📅 Katî tomarkrdin Dec 4 2017 9:30AM\n👁 Em babete 1,608 car bînrawe\n55 خاوەن پێداویستی تایبەت لەلایەن دەزگایەکی خێرخوا [ Zortir... 👁] ✖ ✖ ✖ 0 1 ✔ 89% ✍ M.B. 4-12-2017 9:30:39\n📊 43 هەزار مووچەخۆر لە لیستی مووچە دەردەکرێن Amar u Rapirsî\n📅 Katî tomarkrdin Aug 22 2017 4:18PM\n👁 Em babete 2,317 car bînrawe\nبەپێی بەدواداچوونی باسنیوز،  دوای دەستپێکردن [ Zortir... 👁] ✖ ✖ ✖ 0 1 ✔ 89% ✍ S.E. 22-8-2017 16:18:08


Mewda Media | نه‌وه‌یه‌كی نوێی ڤایرۆسی كۆرۆنا ده‌ركه‌وت\nنه‌وه‌یه‌كی نوێی ڤایرۆسی كۆرۆنا ده‌ركه‌وت\nمەودا میدیا - سلێمانی | 2021/04/05\nنه‌وه‌یه‌كى نوێی ڤایرۆسی کۆرۆنا لەلایەن تاقیگەیەک لە ناوچەی کەنداوی کالیفۆرنیا لە باشوری رۆژئاوای ئەمه‌ریکا دۆزراوەتەوە.\nتاقیگەی ڤایرۆسی ستانفۆردی ئه‌مه‌ریكی، رایگەیاند "یەک حاڵەتی نەخۆشی نوێی دۆزیوه‌تەوە لە رێگەی زنجیرەی جیناتی، تێبینى ئه‌وه كراوه کە لە هیندستانەوە ئه‌و نه‌وه نوێیه‌ى كۆرۆنا سەرچاوەى گرتبێت، هه‌روه‌ك بەلایەنی کەمەوە گومان لە حەوت کەیسی دیکە كرا كه ئه‌و ڤایرۆسه نوێنه‌یان توشبووبێت".\nبە گوێرەی هەواڵێکی فۆکس نیوز، بێن پینسکی بەڕێوەبەرێكى تاقیگەیه دەڵێت "ئەگەر تۆ لە بەرزکەرەوەیەک بیت لەگەڵ کەسێک کە ئەم نەخۆشییەی هەیە، ئەوە لەوانەیە تووشی تۆش ببێت".\nبه‌ڵام، پیتەر جین مامۆستای نەخۆشییە هەوکردنەکان لە زانکۆی کالیفۆرنیا به‌پێچه‌وانه‌ى به‌ڕێوه‌به‌رى تاقیگه‌كه، ده‌ڵێت "ئەو نەخۆشییە نوێیە تواناى گواستنه‌وه‌ى هێنده‌ى نه‌وه‌ى ئێستاى كۆرۆنا به‌هێز نییه".\nڤایرۆسى كۆرۆنا بۆ یه‌كه‌مجار له شارى وهانى چین له كۆتایی ساڵى 2019 ده‌ركه‌وت، به‌وهۆیه‌شه‌وه تاوه‌كو ئێستا به ملیۆنان كه‌س له‌سه‌رتاسه‌ری جیهاندا توشی بوون، له‌ماوه‌ی چه‌ند مانگی پێشووشدا نه‌وه‌یه‌كی نوێی له به‌ریتانیا ده‌ركه‌وت.


فیدرالیزمەکەی ڕۆژئاوا، هەنگاوێک بۆدواوە !! – hkkurdistan\nHome 6 ئەرشیفی بابەتەکان 6 فیدرالیزمەکەی ڕۆژئاوا، هەنگاوێک بۆدواوە !!\nڕۆژی 17 / 3 / 2016 لە کۆنگرەیەکدا لە شارۆچکەی ڕۆمیلان لە حەسەکەی سوریا بە بەشداری چەندین لایەنی سیاسی و نوێنەری هەرسێک لە کانتۆنەکانی کوبانی و عەفرین و جەزیرە، سیستمی ( فیدرالیزمی دیموکراتی لە ” ڕۆژئاوا – باکوری سوریا ” ) ڕاگەیەنرا .\n(پە یە دە ) ، وەک هێزی سەرەکی لەو ناوچەیە و لە نێو هێزەکانی سوریای دیموکرات، بەشداریەک و ڕۆلێکی بەرچاوی هەبوو چ لە کۆنگرەکە و چ لەدەرئەنجامەکانی . ڕاگەیاندنەکە هاوکات بوو لەگەڵ وەلا خستنی ئەو هێزە سەرەکیە کوردە لە گفتۆگۆکانی جنێڤ دەربارەی چارەنوس و ئایندەی سوریا ئەویش لە ژێر فشاری توندی دەوڵەتە ئیسلامیەکەی ئەردۆگان لە تورکیا .\nشک لەوەدا نیە خۆڕاگری و بەرەنگاربوونەوەی هێزێکی دڕندەی وەک داعش لەلایەن شەڕڤانانی ( یەپەژە و یەپەگە ) و سەرکەوتنە یەک لەدوای یەکەکانیان لە مەیدانی شەڕدا دژی ئەو هێزە دڕندەیە کە بە هەموو شێوەیەک لە لایەن دەوڵەتە کۆنەپەرستەکانی ناوچەکە ( تورکیا ، سعودیە و قەتەر ) پشتیوانی لێدەکرێ، دەسکەوتی یەکجار گەورەو بەرچاون ، هەر ئەوەشە وای کردوە تورکیا هەموو هێز و توانای خۆی بخاتە گەر بۆ پوچەڵکردنەوەی هەر نەخشەو پلانێک ، سیاسی یا سەربازی، کە لە لایەن پەیەدە وە دادەڕێژرێ .\nپێکهێنانی سێ کانتۆنی ( کوبانی ، جەزیرە ، عەفرین ) و دانانی دەستوری مەدەنی تیایاندا بە جۆرێک کە دەوڵەت و دین لێکجیاکراونەتەوە ، یەکسانی تەواوی ژن و پیاو لە هەموو بوارەکانی ئیداری و سیاسی و ئابووری و سەربازی، نەک تەنیا دەسکەوتێک بوو بۆ هەموو دانیشتوانی ناوچەکە ، بگرە دڕکێکیش بوو بۆ چاوی هەموو هێزە کۆنەپەرستەکان ، بە ناوخۆیی و دەرەکیەوە .ئەم مودێلە لە حوکمڕانی هەنگاوێکی دڵخۆشکەربوو ئەم هێزەی لەهێزە تەقلیدیە کوردەکان جیاکردەوە.\nئا لەم هەل و مەرجەدا و لە جەنگەی ئەو سەرکەوتنە سیاسی و سەربازیانەدا پرسیارەکە ئەوەیە : ئاخۆ ” فیدرالیزم ” بارتەقای ئەم هەموو پێشڕەویانەیە ؟\nسیستیمی فیدراڵی ، بمانەوێ و نەمانەوێ مرۆڤەکان جیا دەکاتەوە لەسەر بنەمای نەتەوەیی ، ئایینی یا مەزهەبی ، زەقکردنەوەی شوناسی نەتەوەیی بۆ بەشێک لە دانشتوانی سوریا ، وە بەتایبەت لە هەل و مەرجی ئەمڕۆدا و لە بەر ڕۆشنایی ئەم هەموو دەسکەوتانەدا ، بێشک هەنگاوێکە بۆ دواوە . ئەگەرچی لە ڕاگەیاندنەکەدا مۆرکی قەومی بە فیدرالیزمەکەوە دیار نیە ،بەڵام بەگوێرەی ئەندازەی پێکهاتە نەتەوەیەکان و ڕۆڵی سەرەکی پەیەدە هەر بەلای کوردا دەشکێتەوە .\nئەم مودێلە لە حوکمڕانی کە بەشێک لە حیزبە کوردیەکان ( پارتی و یەکیەتی ) لە عێراق ئاڵا هەڵگری بوون و بەم دوایانەش حیزبی دیموکراتی کوردستان لە ئێران ، زۆر ئاشکرا فەشەلی هێنا . یە پە گە ، چەندین هەنگاو لە پێش ئەم حیزبە تەقلیدیانەوە وەستاوە بۆیە ئەم هەنگاوەی پآشەکشەیە نەک پێشڕەوی ، هێزە چەپ و ئازادیخوازەکان کە پیشتیوانی خۆیان بۆ هەموو ئەو سەرکەوتنانەو دەستکەوتانەی لە کوردستانی سوریا بەدەست هاتوون ڕاگەیاندوە و بەپەرۆشەوە چاوەڕێ دەسکەوتی زیاتر بوون، بەم هەنگاوەی ئەم دواییە ناکرێ نیگەران نەبن !\nپەرەپێدانی ئەو تاقیکردنەوە سەرکەوتوانەی کانتۆنەکان بەرەو یەکگرتنەوەیان لە ژێر دەسەڵاتێکی مەرکەزیدا و هێنانە کایەی سیستمێکی سکولاری غەیرە قەومی لەبری فیدرالیزم ، دەتوانی وەڵامدەرەوەی ئەم بارو دۆخەی ناهەموارو ترسناکەی ئێستای کوردستانی سوریا بێت بەتایبەت کە دەوڵەتی تورکیا لەسەنگەردایە دژی هەر پێشڕەویەک لەو ناوچەیە و مەترسی داعش ئێستاش بە توندی لەئارادا ماوە .


بەرشەلۆنە لە 3 ساڵدا 343 ملیۆن یۆرۆی خەرج كردووە.. ئاستی یانەكەش وەك پێویست نییە\nرۆژنامەیەكی ئیسپانی رەخنەی توندی لە سیاسەتی یانەی بەرشەلۆنە گرت كە لە ماوەی 3 ساڵی راهێنەرایەتیی لویس ئێنریكیدا جێبەجێ كراون.\nرۆژنامەی (سپۆڕت)ی كەتەلۆنی بڵاوی كردەوە: یانەی بەرشەلۆنە لە ماوەی 3 ساڵی راهێنەرایەتیی ئێنریكیدا لە 201 4 تا 2017 گرێبەستی لەگەڵ 16 یاریزان كردبوو تێیدا 343 ملیۆن یۆرۆی خەرج كردبوو، بەڵام لەو ماوەیەدا تەنیا 4 یاریزان توانیویانە ئاستێكی باش پێشكەش بكەن و لە پێكهاتەی سەرەكی یانەكەدا شوێنی خۆیان بگرن كە ئەوانیش پێكهاتوون لە تیر شتیگن، لویس سوارێز، ئیڤان راكیتیچ و ساموێل ئۆمتیتی.\nلە كۆی ئەو 16 یاریزانەدا ئێستا 4 یاریزان ریزی یانەكەیان جێهێشتووە ئەوانیش برێتین لە تۆماس ڤێرمایلین، كلاودیۆ بڕاڤۆ، ئەلین خەلیلۆڤیچ و دۆگلاس كۆستاش بە شێوەی خواستن یانەكەی جێهێشتووە.\nرۆژنامەكە ئاماژە بەوەش دەكات كە لەسەردەمی ئەندۆنی زۆبیزارێتا لە وەرزی 2014-2015 كە ئەو كات ئەو بەڕێوەبەری وەرزشی یانەی بەرشەلۆنە بوو، یانەكە گرێبەستی لەگەڵ 8 یاریزان كردبوو بە بەهای 169 ملیۆن یۆرۆ، گرینگترین گرێبەستی ئەو كاتیش لویس سوارێز بوو كە بەبەهای 81 ملیۆن یۆرۆ لە یانەی لێڤەرپوولی ئینگلیزییەوە پەیوەندی بە یانەی بەرشەلۆنەوە كردبوو.\nیانەكە لەو ماوەیەدا لە كۆی ئەو 8 یاریزانە، بەشێكی زۆری یاریزانەكانی تواناكانیان لەدەستدا و ئێستا لە پێكهاتەی یەدەگدا بەكەمی یاریی دەكەن كە گرینگترینیان جیرمی ماتیۆ و ئەردا تۆرانن.\nگەورەترین زەرەری یانەی بەرشەلۆنە لە گرێبەستی دۆگلاس و ڤێرمایلینەوە بوو، دواتریش یانەكە 34 ملیۆن یۆرۆی لە تۆران و 18 ملیۆن یۆرۆی لە ئەلێكس ڤیدال خەرج كرد، بەڵام هەردوو یاریزانەكە تا ئێستاش نەیانتوانیوە ئاستێكی شایستە پێشكەش بكەن.\nیانەی بەرشەلۆنە لە هاوینی 2015 بڕی 123 ملیۆن یۆرۆی لە كڕینی یاریزانانی نوێ خەرج كرد، دواتریش لە هاوینی رابردوودا، لە هاوینی رابردووشدا 6 یاریزانی نوێی هێنایە یانەكەیەوە كە ئەوانیش برێتی بوون لە ئەندرێ گۆمێز بە 35 ملیۆن، ئۆمتیتی 25 ملیۆن، لوكاس دینی 17 ملیۆن، گاسپەر سیلیسین 13 ملیۆن، دینیس سوارێز 3 ملیۆن و پاكۆ ئەلكاسێر 30 ملیۆن یۆرۆ.\nلە كۆی هەر شەش یاریزانەكەدا تەنیا ئۆمتیتی تا ئێستا توانیویەتی ئاستی باش پێشكەش بكات و لە پێكهاتەی سەرەكی یانەكەدا شوێنی خۆی جێگیر بكات.\nرۆژنامەكە داواشی لە سەرۆكایەتیی یانەكە كرد لێكۆڵینەوە لە رۆبەرت فرناندێزی بەڕێوەبەری ئێستای یانەكەی بكات بۆ ئەوەی چیتر هەڵەی تر لە هێنانی یاریزانانی نوێ دووبارە نەكەنەوە و ورتربن لە دەستنیشانكردنی یاریزانانی نوێ.\nلە كۆتاییدا سەرچاوەكە جەختی كردەوە كە نەگەیشتن بەو ئامانجانەی كە یانەی بەشەلۆنە پێشبینی بۆ دەكرد، ئەوە دەگەیەنێ كە یانەكە بەرەو ئاقارێكی هەڵە رێگەی گرتووە و پێویستە بە زووترین كات چارەسەری بۆ بدۆزرێتەوە و چیتر 343 ملیۆن یۆرۆی تر بەهەدەر نەدەن.


لەلایەن کارۆخ ڕواندزی لە 2018/12/06 فەڕەنسا\nوێستەگەی داهاتووی نێیمار ماوەیەکە میدیاکانی سەقاڵ کردوە، بە تایبەتی دەنگۆی گەڕانەوەی یاریزانەکە بۆ بارسێلۆنا، گۆڤاری (فۆڕ فۆڕ تو) بە پێچەوانەی ئەو بۆچوونانە ڕۆیشتنی نێیماری بۆ پرێمەر لیگ بە ئەگەرێکی بەهێز وەسفکردوە.\nلەم بارەیەوە گۆڤارەکە باسی وەڵامی نێیمار جۆنیۆر بۆ پرسیارێکی (بنیامین مێندی) یاریزانی مانچێستەر سیتی دەکات، سەبارەت بە ئەگەری یاریکردنی لە پرێمەرلیگ، بەگوێرەی گۆڤارەکەش نێیمار بە مێندی گوتوە ” نازانم سبەی چی ڕوودەدات، بەڵام پێم وایە هەموو یاریزانێکی مەزن پێویستە ڕۆژێک لە ڕۆژان لە پرێمەرلیگ یاری بکات” هەروەها لەدرێژەی قسەکانیدا بە مێندی گوتوە هیوادارم چێژی زیاتر لە یارییەکانی پرێمەرلیگ وەربگریت، تۆ شایستەی زیاتری، لەگەڵ ڕێز و خۆشەویستیم بۆت”، لێرەدا دەردەکەوێت کە نێیمار بە پرێمەرلیگ سەرسامە و گەر هەلی بۆ بڕەخسێت.\nئاشکرایە کە بەم دواییە چەندین هەواڵی جۆراوجۆر لەسەر ڕۆیشتنی (نێیمار جۆنیۆر) لە میدیاکان بڵاوکراوەتەوە، کە دواترینیان هەواڵی گەڕانەوەیەتی بۆ یانەی بارسێلۆنا بەڵام تا ئەو ساتە هیچ قسەیەکی فەرمی یاریزانە بەڕازیلییەکە نییە کە باس لە جێهێشتنی پاریس سان جێرمان بکات.\nبابەتی پێشووڤیدیۆ : سەرجەم گۆڵەکانی ئەمشەوی پریمەرلیگ\nبابەتی دواتر بەڤیدیۆ: لە خولی سکۆتلەندی گۆڵێکی نایاب تۆمار دەکرێت


پیرۆزیی میوزیك لای ئێزدییەكان\nبەهۆی ستران و تێكستی گۆرانیەكانیانەوە مێژووی خۆیان پاراستوە\nلەناو زۆرێك لە قەول و بەیت و تێكستی ئێزیدیاتی دا موزیك وەك ئاماژەیەكی پیرۆز ناسێنراوە و وەك سەرچاوەیەكی گرنگیش بۆ دوعا نزاكردن و خواپەرستی سەیر دەكرێت، ئەمە جگە لەوەی بە شێوەیەكی كرداریش لە مەڕاسیم و سرووتە ئاینیەكانیاندا بەكاردێت. ئێزیدییەكان پێیان وایە دەف و شەباب، ئاوازێكی خوداوەندانەیە و لەكاتی دروستكردن و گیانخستنە لاشەی ئادەمەوە پەیدا بووە، بە تایبەت دوو ئامێرەی موزیك لای ئێزیدیەكان پیرۆزەو هەموو كەس بۆی نییە بیژەنی و كەسانێكی تایبەت رێگەپێدراون ئەویش بە كۆمەلێ مەرج.\nپەیوەندی مرۆڤی ئێزیدی و موزیك مێژووەكەی زۆر كۆنە، هەروەك خۆیان دەڵێن "ئێزیدی میللەتێ میوزیكێنە" واتە پەیوەندییەكەیان ڕەگ و ریشاڵێكی هەیە بە ڕایەڵەیەكی ڕۆحییەوە میوزیك رۆچوەتە دەروونی ئادەمیزادی ئێزیدییەوە، وەك هۆكارێكی پیرۆزیش بەكاریدەبەن لە كەشە رۆحییە ئاینییەكانیان.\nلەڕووی جڤاكیشەوە زۆر لە مێژووی خۆیان بەهۆی ستران و تێكستی گۆرانیەكانیانەوە پاراستوە، بابەتەكانیش بریتین لە بابەتی ئاینی و نەتەوایەتی و ئەوینداری و گێڕانەوەی بەسەرهات و كارەساتە ناخۆشەكانی كە بەسەریان هاتووە كە خۆیان پێی دەڵێن (فەرمان).\nنموونەی ئەم جۆرە سترانانە زۆرن كە تێیدا رووداوە مێژووییەكان دەگێڕنەوە، دیارترینیان سترانەكانی ( گەنج خەلیل، سۆر گول، خانسێ و رەشۆ، دەروێشی عەبدی و ئادور).\nسترانی پیاوان و ژنانی ئێزدی جیاوازن\nئێزیدیەكان لە شین و شاییشدا ستران دەڵێن\nلەناو ئێزیدییەكان بە هەر سروتێك جۆرێك لە ئاواز دەخوێنن. هەندێ لەو سترانانە پێیان دەوترێت (سترانی كۆچك و دیوانان) واتە ئەوانە دەگرێتەوە كە لە شەوچەرەی دیوەخان و چلە خانەكان گوتراوون، ئەوەی جێگای سەرنجە هەندێك ستران هەن تایبەتن بە پیاوان و هەندێكیشیان تایبەتن بە ژنان، لەوانە جۆرێك لە میلۆدی كە پێی دەوترێ (غەریبی) تایبەتە بە ژن، ئەوان لەكاتی شینگێڕان و لە سەرمردووەكانیان دەیڵێن، تێكستی دیاریكراویشی نییە و هەركەسێك بۆخۆی هەڵیدەبەستێ و رێكی دەخات، ئەم چیرۆكانەی تێدا باس دەكرێت كە لە ژیانیدا بەسەری هاتووە و ئازایەتی و قارەمانێتی و چیرۆكی گیان لەدەست دانەكانیان لە بنەما پێشنینەكانی تێكستەكەیە.\nجۆرێكی دیكەی ستران هەیە پێی دەوترێ (پەستا) یان (دورك) بەشێوەی دیلان دەگوترێن و رەزم و ریتیمان هەڵبەز و دابەزی تێدایە و كەمێك خێرایە، ئەمەش چەند جۆرێكی هەیە كە دیارترینیان (دوركی ملا، دوركی سێ پێ، دوركی گول شێنی)، كە هونەرمەندی میللی شەنگالی خدر فەقیر یەكێكە لەو سترانبێژە بەناوبانگانەی كە لەم بوارەدا كاریگەری لەسەر نەوە تازەكان بەجێ هێشتووە.\n"كەسی ژەنیار پێش ژەنینی ئامێرەكە دەبێ سازەكەی ماچ بكات"\nجگە لەمانە ئامێری موزیكیش لەناو ئێزیدیاتیدا بایەخی زۆری پێدەدرێت و وەك جۆرێك لە پیرۆز سەیر دەكرێن، چونكە لە سرووتە ئاینیەكانیاندا بەكاردێن، بەتایبەت دوو جۆر ئامێر زۆر پیرۆزن، كە ئەوانیش (دەف و شەباب) واتە دەف وشمشاڵ، یان بلوێر، كە ئەمانە تایبەتن بە رێورەسمە ئاینییەكان، هەروەها ئامێری (ساز یان تەمبوور) كە پیرۆزی و تایبەتمەندییەكەی وای كردووە كە كەسی ژەنیار پێش ژەنینی ئامێرەكە دەبێ سازەكەی ماچ بكات.\nجگە لەمانە هەندێ ئامێری دیكەش بەكاردێن وەك (دۆڵ زووڕنا) بۆ ئاهەنگە كۆمەڵایەتی و هەندێ كاتیش بۆ ئەو دیلانانەی كە لەكاتی ئەنجامدانی تەوافی مەزارگەكانیان بەكاریدەهێنن، لەهەندێ جاری شدا لەجیاتی زووڕنا، ئامێری (دوزەلە) بەكاردێت كە ئامێرێكی زۆر سادە و ساكارە لە قامیش دروست دەكرێت.\nئێزیدیەكان : فەرمانی رۆح خستنە لاشەی ئادەمەوە بەهۆی میوزیكەوە بووە\nئەوەی لە هەموویان پیرۆزترە ئامێرەكانی (دەف و شەباب)ە، تەنانەت لە قەول و قەسیدە ئاینیەكانیاندا ناوی هاتووە وەك ئامێری پیرۆز و خوداوەندانە، بەپێی ئەو تێكستانەش كاتێك كە خودا لاشەی (ئادەم) دروست دەكات، رۆحی تێدا نابێت و ئەو لاشەیە ماوەی حەوتسەد ساڵ بەبێ گیان دەمێنێتەوە، تا ئەو كاتەی فریشتەكان بە مەراسیمێكی گونجاو نزا لە خودا دەكەن كە رۆح بخاتە بەر (ئادەم)، و (دەف و شەباب) دەژەنن و بەهۆی میوزیكەكەوە رۆح دەكەوێتە گیانی ئادەم. بۆیە ئێزیدیەكان پێیان وایە فەرمانی رۆح خستنە لاشەی ئادەمەوە بەهۆی میوزیكەوە بووە، و ئەو تێگەیشتنەشیان هەرلێرەوە سەرچاوەی گرتووە كە دەڵێن (ئێزیدی میوزیك بە پیرۆز دەزانن).\nلەجەژنە ئاینیەكانیان موزیك دەژەنن\nلە جەژنەكانیشیاندا ئەم ئامێرە بەكاردێنن بە تایبەت لە جەژنی (جەما) لە پەرستگای لالش كە حەوت رۆژە و هەر حەوت رۆژ (دەف و شەباب) لێدەدەن، كە هەندێ رێورەسمی تێدایە هەتا بەرەبەیان دەخایەنێتـ تێكڕیان بەم موزیكە بەڕێدەكرێت.\nلە ئاواز و موزیكدا، شەنگال دەوڵەمەندترینە\nلە تێكڕای دەڤەرە ئێزدیدی نشینەكاندا، ناوچەی شەنگال دەوڵەمەندترینە لەڕووی ستران و ئاواز و موزیكی فۆلكلۆری، كە سەرچاوەكیشە بۆ هەموو ئەو ستران و تێكستانەی لە كولتوری ئێزیدیاتیدا رەگی داكوتاوە، كە تێیدا سترانی رەسەن چەكەرەی كردووە لەسەر دەستی كۆمەڵێ هونەرمەندی بەناوبانگ لە مێژووی ستران و موزیكی شەنگالی.\nئێزیدییەكان بەهۆی سترانەوە مێژووی خۆیان لە فەوتان پاراست\nئەو هونەرمەندانەش دیارترینیان ئەمانەن ( پیر گرۆ، پیر مچۆ، شێخ مووس، خەیرۆ، خدر فەقیر ، فارسێ قولۆ، قاسمێ مەیرۆ، قەپال، كچێ عەمێ، عەباس مەلۆ، سلێمانێ قاسمی زەڤێ، برۆێ شەڕقی، عیدۆی كوتی و چەند سترانبێژی تر كە پێشڕەوی هونەرمەندانی دەڤەرەكەن، وە جێگای بایەخی زۆر مێژوویین، چونكە زۆربەی ئەو فەرمان و بەسەرهاتانەی بەسەر ئێزیدییەكاندا هاتووە بە درێژایی مێژوو، لە سنگی ئەو سترانبێژانەدا ئەرشیفكراوە و لە تێكستەكانیاندا باسیان لێوەی كردووە تا نەوە بەداوی نەوە بۆ یەكتری بگێڕنەوە و ئەو ڕووداوانە ون نەبن، ئەمەش بوە بە سەرچاوەیەكی مێژوویی بۆ دیكۆمێنتكردنی روداوەكان لە جیاتی تێكستی نوسراو و كتێبی چاپكراو.\nئەو دو ئامێرەی لای ئێزیدیەكان هەموو كەس بۆی نیە بیژەنێ!\nوەك دوعا و نزایەك لە ئاوازەكەیان دەڕوانرێت\nئەم جۆرە میوزیكە تایبەتە بە قەوالەكان (كالۆ) تەنها ئەوان بۆیان هەیە لە مەڕاسیم و سرووتە ئاینیەكاندا بیژەنن، لای ئێزیدییەكان دەف و شەباب وەك سەرچاوەی فەرمانی خودا سەیر دەكرێن و پیرۆز دەبینرێن. كالۆ واتە ئەو كەسانەی قەول بێژ و ژەنیاری ئەم ئامێرانەن خەڵكی تایبەتن و ناكرێت هەركەس بێت و ببێتە كالۆ، چونكە ئەو كەسانە تەنیا لە دوو خێڵیی گەورەی ئێزیدیان رێگە پێدراون، ئەوانیش خێڵەكانی (هەكاری) و (دۆمەلی)ن هەردوو خێڵی شلە گەلێك دەڤەری ئێزیدیاتیدا دەژین. ژمارەیەكی زۆری دۆملییەكان لە كۆمەڵگای شاریا دەژین و هەكاریش لە شێخان و دەوروبەری.\nئەوانەی پێیان دەوترێ (قەوال) یان كالۆ مەرجە زمانی كوردی بەباشی بزانێ (چونكە ئەو تێكستانەی لەگەڵ دەف و شەباب دەوترێت زۆربەیان كوردین) ، وە بتوانێ ئامێرەكانی (دەف و شمشاڵ) بەتەواو بژەنێ و چاك لێی شارەزابێ، هەروەها ئەو تێكستە ئاینیانەی لەبەر بێت كە پێیان دەوترێت (قەول ، بەیت، قەسیدە، دوعا ، درۆزە، مسحابەت).\nلەزۆربەی سرووتەكاندا پێویستە كالۆ حەوت كەس بن، سێ كەس دەف ژەن بن، سێ كەس شمشاڵ لێ بدەن و یەكێكیش لە پێشەوە دەڕوات پێی دەوترێ (پێشرەو).\nلە زۆرێك لە سرووتەكانی كە دەف و شەباب تێیدا بەكاردێت، وەك دوعا و نزایەك لە ئاوازەكەی دەڕوانرێت، چونكە لایان پیرۆزە و بۆ خواپەرستی بەكاری دەهێنن.\nئەم جۆری موزیكە زۆرترین كات لە جەژنەكانی ئێزیدی لە پەرستگەی لالش لێدەدرێت، هەندێ جاری شلە سرووتەكانی شین و گۆڕستان لێدەدرێن، وەكەسی خاوەن مردوو سێ جار لە دەوری گۆڕەكەیان دێن دەچن و ئەو موزیكە لێدەدرێت.\nبە موزیك پێشوازی لەمنداڵی تازە لەدایكبو دەكەن\nلە كۆندا و بە تایبەتی لە گوندە ئێزیدی نشینەكاندا، كاتێك كەسێك بیویستبا منداڵەكەی (سونەت) بكات یا ناوی لێبنێت، ئەوا بۆنەیەكی كۆمەڵایەتی بۆ رێكدەخست، ئەمەش جۆرێكی دیكە بوو لە سرووتی تایبەت و دەف و شەباب تێیدا بەكار دەهات. هەروەها دواتر مەراسیمێكیان بۆ رێكدەخست بۆ ئەوەی منداڵەكەیان (مۆر) بكەن بە ئاوی (كانیا سپی) لە پەرستگای لالش بۆ ئەوەی وەك مرۆڤێكی ئێزیدی ژیان دەست پێبكات، دیسان بە گۆڤەند و ژەنینی دەف و شەباب دەیانڕازاندەوە كە پێی دەوترێ "گۆڤەندی دەرێ كانیا سپی" واتە گۆڤەندی بەردەگای كانی سپی، ئەو كانیە لە لالشە و ئەركە لەسەر هەموو كەسێكی ئێزیدی بە ئاوی ئەم كانیە مۆر بكرێت، بۆ ئەوەی ناسنامەی ئێزیدیاتی وەربگرێت، كە خۆیان پێی دەلێن مۆركردن و حەلال بوون.\nئێزدییەكانی باشیك كاریگەری عەرەبیان لەسەرە\nزۆربەی تێكست و قەول و قەسیدەكان و ئاوازەكان لە سینەی كالۆكانە، زۆربەی ئەو كالۆیانە خەڵكی دەڤەری (باشیك و بەهزانن) كە تێكەڵییەكی نزیكیان لەگەڵ دەڤەری عەرەب نشین هەیە و هەندێك لە تێكستەكانیان بە كوردی رەوان نابێژن، ئەمەش بۆچەند هۆكارێك دەگەرێتەوە: وەك تەعریب، بەهۆی جوگرافی، چونكی دەوروبەی عەرەب نشینن و لەپارێزگای موسڵ- نەینەوا نەزیكە.\nپێگەی تەمبور لەموزیكی ئێزیدیاتیدا\nتەمبور بەیەكێك لەو ئامێرە موزیكانە دادەنرێت كە لای ئێزیدیەكان باوە، لەئێزیدیاتیدا رێز لە تەمبور دەگرن و هەر بیەوێت تەمبور بژەنێ پێویستە بەر لە هەر شتێك بڵێ (ب دەستورێ خودێ) و تەمبوورەكەی ماچ بكات.\nئەو كەسانەی كە تەمبور دروست دەكەن، بە تایبەتی لەناو خەڵكانی نیشتەجێی شەنگال، زۆرتر بە دەست دروستكراون بەبێ ئامێری پێشكەوتوو، پێشیان وایە كە دەنگی سروشتیەكە خۆشترە.\nزۆربەی تەمبورەكانیان لە داری گوێز دروست دەكەن، چونكە گوێز باشترین دارە بۆ دروستكردنی ئەم ئامێرە و لە گەرما و سەرما و سێ و تەڕبوون دەیپارێزێت و دەنگیشی خۆشترە، جگە لەمەش لە داری توو یا داری زەردەلوو واتە قەیسیش دروست دەكرێت.\nلەناو ئەو كەسانەی لە دەڤەری شەنگال تەمبورساز بوون و هەم تەمبووریان ژەنیوە و هەم تەمبووریان دروستكردووە ئەوا ماڵی شێخ مووس، ماڵی خدر فەقیر، ماڵی پیرۆ گرۆ، بەناوبانگترینیانن.\nئێزیدی پێیان وایە دەتوانن بەهۆی ساز ژەنینەوە باس لە گەورەیی خودا بكەن، بۆیە ئەو ئامێرەش بە یەكێك لەو هۆكارانە دەزانن كە نزیكی و پیرۆزی ئاینەكەیان دەردەخات، هەروەها وەكو جۆرێك لە ئاینداری تێیدەڕوانن.\nهونەری پیرۆز: حەمە هاشم


سكای نیوز: بەرەوڕوو بوونەوە لەگەڵ دەستێوەردانەكانی رژێمی ئێران لە كونفرانسی سەرانی\nسكای نیوز هەواڵ دا: چاوەروان دەكرێ بەرەوڕوو بوونەوە لەگەڵ دەستێوەردانەكانی رژێمی ئێران یەكێك لە مێحوەرەكانی بەیانیەی كۆتایی كونفرانسی سەرانی وەلاتانی عەرەبی لە ئوردون بێ. لە پێشنووسی ئەو بەیانیەدا، دەستێوەردانەكانی رژێمی ئێران لە كاروباری وەلاتانی\nعەرەبی مەحكوم كراوەو ئەو كردەوانە بە پێشێلكردنی قانوونە نێونەتەوەییەكان و بنەمای جیرانەتی و دەسەڵاتداریی وەڵاتان راگەیەندراوە.\nنەبیل ئەلعسوم سەرۆكی بەشی لێكۆڵینەوەكانی ئێران ناوەندی لێكۆڵینەوەی ناوچە بە سكای نیوزی راگەیاند: رژێمی ئێران یەكێك لە سەرچاوە سەرەكیەكانی هەرەشە بۆ سەر وەلاتانی عەرەبە و هەوڵی دەستێوەردانی زیاتر لە وەڵاتانی عەرەبی دا دەدات، عێراق بە دەرگەی ژئۆپلتیكی نفوزی خۆی دەزانێ.\nناوبراو لە درێژەدا گوتی: پرۆژەی ئێران هەرەشەیە بۆ سەر ئاسایشی عەرەبی و بە قازانجی ئیسراییلە.\nڕێکه‌وت: 2017-03-29 08:48:12


جیهان به‌كورتى: پیاوێك منداڵه‌كه‌ى به هه‌شت هه‌زار دۆلار ده‌فرۆشێت\nهەواڵ / جیهان :: 21/09/2019 :: 9215 جار بینراوە\nوه‌كاله عه‌هد نیوس – پیاوێك منداڵه‌كه‌ى به هه‌شت هه‌زار دۆلار ده‌فرۆشێت\nهێزى ئاسایشى ناوخۆى لوبنان له تویته‌ر ڤیدیۆیه‌كى بڵاوكردووه‌ته‌وه كه تیایدا پیاوێك كوڕه‌كه‌ى به هه‌شت هه‌زار دۆلار ده‌فرۆشێت، دواى بڵاوبوونه‌وه‌ى ئه‌م ڤیدیۆیه نوسینگه‌ى به‌ره‌نگاربوونه‌وه‌ى بازرگانیكردن به مرۆڤ و پاراستنى كۆمه‌ڵایه‌تى له یه‌كه‌ى پۆلیسى ئیدارى ده‌ستى به‌به‌دواداچوون كردووه و بۆیان ده‌ركه‌وتووه ئه‌و پیاوه خه‌ڵكى سوریایه و كوڕه‌كه‌ى ته‌مه‌نى سێ ساڵه و به هه‌شت هه‌زار دۆلار فرۆشتوویه‌تى، ئاسایشى ناوخۆى لوبنان باوكه‌كه‌یان ده‌ستگیركردووه و كوڕه‌كه‌شیان دۆزیوه‌ته‌وه و راده‌ستى سه‌نته‌رێكى داڵده‌دانى منداڵانیان كردووه، دواى پشكنین ده‌ركه‌وتووه كه پیاوه‌كه زڕ باوكى كوڕه سێ ساڵانه‌كه بووه.\nسه‌دا ئه‌لبه‌له‌د – كارگه‌یه‌كى بیره له توركیا دامه‌زراوه‌ى ئاینى ده‌خاته گێژاوه‌وه\nراپۆرته‌كان له‌سه‌ر رووخاندنى كارگه‌ى بۆمۆنتى دروستكردنى بیره له ناوچه‌ى شیشلى له ناوه‌راستى شارى ئیستانبوڵ له توركیا و دروستكردنى بینا و مزگه‌وتى سه‌ربه سه‌رۆكایه‌تى كاروبارى ئاینى له شوێنه‌كه‌ى گێژاوێك له ره‌خنه و مشتومڕ بەدواى خۆیدا ده‌هێنێت.\nئه‌لمه‌سه‌له – ترامپ: ده‌توانین 15 پێگه له ئێران بپێكین به‌ڵام په‌له‌مان نییه.\nرێوشوێنى خێرا: ناردنى پاتریۆتى زیاتر بۆ سعودیه به‌رامبه‌ر پاره‌ى زیاتر.\nئه‌سرار میدیا – به ئامۆژگارى ئه‌مریكا.. سعودیه خۆى ئاماده ده‌كات بۆ هێرشكردنه‌سه‌ر ئێران به "شمشێرى ئاگرین"\nسه‌رچاوه هه‌واڵگرییه‌كان ئاشكرایانكردووه كه سعودیه به ئامۆژگارى ئه‌مریكا ئاماده‌كارى بۆ هێرشكردنه‌سه‌ر كۆمارى ئیسلامى ئێران ده‌كات وه‌كو وه‌ڵامێك بۆ هێرشه‌كانى ئێران بۆ سه‌ر كێڵگه نه‌وتییه‌كانى ئارامكۆ، به‌ڵام به‌رپرسانى سعودیه ره‌تیده‌كه‌نه‌وه به ئامۆژگارى ئه‌مریكا هه‌ر هێرشێكى ناڕاسته‌وخۆ بۆ سه‌ر ئێران ئه‌نجام بده‌ن.\nئه‌لحورڕه – هواوى مۆبایلێكى نوێ به‌بێ به‌رنامه‌ى گوگڵ ده‌خاته بازاڕه‌وه\nگه‌وره كۆمپانیاى مۆبایلى چینى "هواوى" مۆبایلێكى هۆشمه‌ندى نوێى خسته بازاڕه‌وه كه یه‌كه‌م به‌رهه‌مێتى به‌رنامه‌ى گوگڵى تێدانییه، هۆكاره‌كه‌شى سزاكانى ئه‌مریكایه.\nئاژانسى ئه‌نادۆڵ – بۆ یه‌كه‌مجار دواى چه‌ندین ساڵ.. میسرییه‌كان دروشم دژى سیسى له مه‌یدانى ته‌حریر ده‌ڵێنه‌وه\n(شه‌وى هه‌ینى 20ى ئه‌یلولى 2019) هاووڵاتیانى میسر له مه‌یدانى ته‌حریر له قاهیره‌ى پایته‌ختى میسر دژى عه‌بدولفه‌تاج سیسى خۆپیشاندانیان ئه‌نجامدا، له‌لایه‌ن هێزه ئه‌منییه‌كانیشه‌وه ژماره‌یه‌ك خۆپیشانده‌ر ده‌ستگیركران.\nسه‌دا ئه‌لبه‌له‌د – ده‌ستله‌كاركێشانه‌وه‌ى له‌ناكاوى جێگرى وه‌زیرى ده‌ره‌وه‌ى ئه‌مریكا بۆ كۆنترۆڵكردنى چه‌ك و ئاسایشى نیشتمانى\n(رۆژى هه‌ینى 20ى ئه‌یلولى 2019) مایك پۆمپیۆ وه‌زیرى ده‌ره‌وه‌ى ئه‌مریكا رایگه‌یاند: "ئه‌ندریا تۆمسۆن جێگرى وه‌زیرى ده‌ره‌وه‌ى ئه‌مریكا بۆ كۆنترۆڵكردنى چه‌ك و ئاسایشى نیشتمانى ده‌ستى له‌كاركێشاوه‌ته‌وه و پۆسته‌كه‌ى جێدێڵێت".


وەزیری شارەوانی و گەشتوگوزار بەدواداچوون بۆ خزمەتگوزاری و داواكاریی دانیشتووانی گوندی عەزە دەكات\nهەولێر، هەرێمی کوردستان، عێراق (GOV.KRD)- ئەمڕۆ شەممە ۱٨ی حوزەیرانی ۲۰۲۲، ساسان عەونی، وەزیری شارەوانی و گەشتوگوزار بە یاوەری عەبدولواحید ئەحمەد، سەرۆكی شارەوانیی هەولێر بە مەبەستی بەدواداچوونی خزمەتگوزاری و داواكاریی دانیشتووانی گوندەكە، سەردانی گوندی عەزەی لە سنووری سەرۆكایەتیی شارەوانیی هەولێر كرد.\nساسان عەونی، وەزیری شارەوانی و گەشتوگوزار لە سەردانەكەیدا بۆ گوندی عەزە، لە نزیكەوە بەدواداچوونی بۆ ئاستی خزمەتگوزاری و داواكاریی دانیشتووانی گوندەكە و خەختی لەسەر گەیاندنی خزمەتگوزاری بۆ گوندەكە كردەوە. ئاماژەی بەوەش كرد وەك حكومەت ئەوەی لە توانای دامودەزگەكانی شارەوانی و فەرمانگە خزمەتگوزارییەكاندا بێت لەسەر داهاتی شارەوانییەكان لە گەیاندنی خزمەتگوزاری بۆ گوندەكە درێخی ناكەن.\nهاوكات دانیشتووانی گوندی عەزە چەند داواكاری و سەرنجێكی تایبەت بە خزمەتگوزاریی زیاتر و پەرەپێدانی گوندەكەیان خستەڕوو، لە بەرانبەردا وەزیری شارەوانی و گەشتوگوزار خەختی لە جێبەجێكردن و گەیاندنی خزمەتگوزاریی زیاتری وەك قیڕتاوكردن و پڕۆژەی دیكەی خزمەتگوزاری كردەوە.\n18 حوزەیران 2022


قەدەغە کردنی پەروەردە بە زمانی دایکی بۆ خوێندکاران/ پەروەردە بە زمانی دایکی مەترسیدارە! - كۆمه‌ڵه‌ی مافی مرۆڤی کوردستان\nقەدەغە کردنی پەروەردە بە زمانی دایکی بۆ خوێندکاران/ پەروەردە بە زمانی دایکی مەترسیدارە!\n16.07.2018 Kurdistan Human Rights Association\nKmmk: هەواڵنێری حکومەتی فارس رایگەیاند، وەزیری پەروەردە موحەمەد بەتحایی لە سەفەرێکیدا بۆ پارێزگای ئیسفەهان و لە کۆبونەوە دەگەڵ جێگرانی پەروەردەی سەرەتایی و عەشایر دا ڕایگەیاند: لە بڕێ لە ناوچەکان بیندراوە بە زمانی دایکی خوێندن شرۆڤە دەکرێ؛ ئەم بابەتە زۆر مەترسی دارە!\nئەم دەڕبڕینانە لە حاڵێکدایە کە لە ماوەی ساڵانێکی درێژ سیاسەتی بەرتەسک کردنی زمان و زاراوە جیاوازەکان لە ئێراندا جێ بە جێ دەکرێت. تەنانەت بنکە و کۆرسی فێرکاری زمانی دایکی لە دەرەوەی چوارچێوەی پەروەردەیی توشی بەربەست و تەگەرەی زۆر بۆتەوە.\nدرێژەدان بەم سیاسەتانە بە پێی ئەوەی زۆرتر لە نیوەی خەلکی ئێران بە ئەسل (بە پێی دوایین سەرژمێریەکان کۆی گەشتی خەلکی ئێران لە هەشتا ملیۆن کەس بۆ سەرەویە) فارس نین هیچ نیە جگە لە هەڵاواردن و پاکتاویی زمانەوانی.\nلە قۆناخی خوێندنی سەرەتایی بەتایبەتی ئەم پرۆگرامانە ئەبێتە هۆی دواکەوتن و دابەزینی حەزی خوێندن لە مناڵانی کەم تەمەندا بە هۆی توانای کەمی ئەم منداڵانە بۆ خۆ ڕێخستن بە خێرایی دەگەڵ زمانی جیاواز دەگەڵ زمانی دایکی.\nهەروەها دانەرانی ئەم پلانانە بە زانیاری لە سەر ئەوەی زمان یەکێ لە بنەما سەرەکیەکانی ناسینەوە و داڕێژەری کەسایەتی تاکەکانە بە هەوڵیان بۆ یەک دەس کردنی زمانی لە تەمەنی منداڵیەوە وە هەروەها بە مەترسی ناوزەرد کردنی زمانەکانی دەروەی بازنەی فارسی بە شێوەیەکی پلان داڕێژروا دەس دەدەنە تواندنەوەی زمان و کەلتوری گەلانی دانیشتوی جوگرافیای ئێران.\nبە کورتیش چاوێ بخشێنین بە ماڤی خوێندن بە زمانی دایکی لە جارنامە ماڤی مرۆڤدا:\nبە پێی رێکەوتننامەی مافی مرۆڤ و جاڕنامەی یاسایی زمانەوانی ماڤی خوێندن بە زمانی دایکی لە بەندی ۳ و ٤ ی مادەی ئەم جاڕنامەبۆ کەسانی کەمینە قەومی و نەتەوەیی و زمانی و ئایینیەکان؛ هەروەها کۆنوانسیۆنی مافی مناڵان، هەروا مادەی ۲۷ ی هاوپەیمانی نێونەتەوەیی مافی مەدەنی و سیاسی پێداگری لە سەر کراوە. ئەسڵی ۱٥ ی یاسای بنەرەتی ئێرانیش ئاماژەی بە خوێندن بە زمانی دایکی لە کەنار زمانی فارسیدا داوە.\n← لە ئاکامی تەقەکردنی هێزەئەمنیەتیەکانی کۆماری ئیسلامیدا هاووڵاتێکی کورد گیانی لە دەستدا\nقەیرانی بڕانی کارەبا لە ئێران/ خەساری ئابووری و کێشەی بنەماڵەکان/ گردبوونەوەی ناڕەزایەتی هاووڵاتیان →